Drama na sednici glavnog odbora socijalističke partije: Nezadovoljni ušli u salu i traže obraćanje Đokića (FOTO) | Novosti.RS\n26. 01. 2020. u 15:12\nČlanovi Socijalističke partije, koji su nezadovoljni poslednjim dešavanjima u stranci i smenama koje je uradio predsednik SP RS Petar Đokić, nasilno su ušli u prostoriju u kojoj bi trebalo da bude održana sednica Glavnog odbora stranke.\nČlanovi Glavnog odbora SP su tražili da interveniše policija i izbaci iz sale one koji nisu pozvani na sednicu.\nOni to odbijaju i zahtevaju da im se obrati Petar Đokić. U sali se osim uniformisanih policajaca nalaze i inspektori u civilu Policijske uprave Doboj. Sednica Glavnog odbora Socijalističe partije treba danas da se orži u Doboju i početak je bio najavljen za 12 sati, ali s ez asada ne zna kada će početi!\nSednica se održava nakon što je iz Socijalističke partije predsednik Petar Đokić isključio predsednika Gradskog odbora u Banjaluci Gorana Selaka, šefa Kluba poslanika u Narodnoj skupštini Maksima Skoku i bivšeg ministra Milenka Savanovića.\nČlan Socijalističke partije Ratko Jokić rekao je da mu nije dozvoljeno da prisustvuje Glavnom odboru partije, koja se održava u Doboju, zbog čega onemogućava ostale članove da prisustvuju sjednici.\nJokić je okupljenima ispred sale gde treba da bude održan Glavni odbor rekao da, prema Statutu partije, ima pravo da prisustvuje sjednici.\nKako prenosi RTRS Željko Grbić, sekretar GO SP Banjaluka, istakao je da on i ostali nezadovoljni članovi traže poštovanje Statuta stranke i tvrde da Selak, Skoko i Savanović nisu isključeni.\nPrema nezvaničnim informacijama Goran Selak, Maksim Skoko i Milenko Savanović koje je Petar Đokić, lider socijalista isključio iz stranke nalaze se na sednici Izvršnog odbora stranke koja je u toku, i takođe se održava u Doboju.\nNavodno sednici Izvršnog odbora prisustvuje i Đokić.\nSelak, kojeg je Đokić, lider socijalista isključio iz stranke navodno je mailom javio da neće doći na sednicu Glavnog odbora.\nU izjavi za RTRS, Đokić je rekao da skup, koji je u subotu održan u Banjaluci u organizaciji gradskog odbora, nije organizovala stranka, i da su, prilikom njegovog sazivanja, zloupotrebljeni lični podaci članova.\n– Njihov pokušaj destabilizacije partije nije i neće uspeti – rekao je Đokić.


Dačić: Italija snažno podržava proces evropskih integracija Srbije – DnevniZurnal\nby admin 11/05/2021, 08:02 999 Views\nAmbasador Italije Karlo Lo Kašo istakao je na današnjem sastanku sa predsednikom Skupštine Srbije Ivicom Dačićem da su odnosi između dve države razvijeni u svim oblastima i poručio da Italija snažno podržava proces evropskih integracija Srbije, a preneo je spremnost svoje zemlje da Srbiji pruži svu potrebnu pomoć u reformskim procesima.\nLo Kašo se interesovao za aktivnosti u okviru međustranačkog dijaloga i o sastanku koji je predsednik Skupštine imao sa predstavnicima stranaka koje ne žele učešće evroparlamentaraca, o čemu ga je Dačić informisao, navodi se u saopštenju MSP.\nPored toga, Dačić je italijanskom ambasadoru preneo utiske sa video sastanka sa predstavnicima Evropskog parlamenta koji su uključeni međustranački dijalog.\nDačić je upoznao sagovornika i sa procesom ustavnih promena, ukazujući da će u narednom periodu biti organizovan niz javnih slušanja, kao i da će sednica Narodne skupštine na kojoj će to biti razmatrano biti održana početkom juna.\nNa sastanku je razgovarano i o mogućnostima daljeg unapređenja saradnje dva parlamenta kroz nastavak saradnje parlamentarnih odbora i grupa prijateljstava koje postoje u oba parlamenta, kao i kroz razmene poseta predsednika parlamenata.


Ðurić: Nova vlada biće formirana na način koji treba da garantuje između ostalog i očuvanje Kosova - Kosovo Online\n19. Oktobar 2020. • 19:17\nPotpredsednik Srpske napredne stranke (SNS) Marko Ðurić kaže da će u novoj vladi biti mnogo novih lica i nove energije, a da će se sutra na sednici Predsedništva razgovarati i o sastavu budućeg kabineta Ane Brnabić i o potencijalnim koalicionim partnerima, javlja Tanjug.\n"Sutra ćemo se, uveren sam, okupiti oko politike buduće vlade, politike brzog napretka Srbije, ekonomskih reformi, realizacije projekta Srbija 2025", rekao je Ðurić na TV Prva.\n"Mislim da je to ono oko čega ćemo se sutra ujedinjeniti i poslati snažnu poruku da je SNS nosilac razvoja naše zemlje", naveo je Ðurić.\nUpitan o najavi da će u novoj vladi biti mnogo žena, Ðurić kaže da podržava da žene budu što je moguće više zastupljene i da je uveren u to da će dame koje budu članice buduće vlade biti izabrane ne zato što su žene, nego zato što su stručne, kvalifikovane i sposobne.\n"Predsednik Aleksandar Vučić insistira na tome da žene bude ravnopravno tretirane i zastupljene kao i muškarci u svim državnim organima", napominje Ðurić.\nUpitan o navodima da će Kancelarija za KiM, čiji je do skora bio direktor, prerasti u ministarstvo, Ðurić je naveo da Srbima na KiM i zaposlenima u Kancelariji forma nije nešto što je važno, već ono što je suština.\n"I kabinet premijerke i premijerka Ana Brnabić lično je uradila mnogo da Kancelarija ima punu institucionalnu podršku, s obzirom na to da će to biti u tom pogledu vlada kontinuiteta podrške Srbima na KiM, mislim da je to ono što je ljudima najvažnije", zaključio je Ðurić.\nMarko Đurić Vlada Srbije Kancelarija za KiM


Lagumdžija: Dok region napreduje, BiH puže ka EU-u - Klix.ba\nŠef bh. diplomatije u Ankari\nLagumdžija: Dok region napreduje, BiH puže ka EU-u\n17.10.2012. u 14:13\nMinistar vanjskih poslova BiH Zlatko Lagumdžija prisustvovao je danas sastanku u Turskom centru za istraživanja ekonomske politike (TEPAV). Lagumdžija je ovom prilikom govorio o temi "Bosna i Hercegovina na putu ka Evropskoj uniji".\nIako u BiH postoje mnoga razilaženja među političkim liderima, zajednički cilj svih jeste ulazak u EU, kazao je šef bh. diplomatije, prenosi novinar agencije Anadolija iz Ankare.\n"Za mene je Evropska unija uvijek prioritet", rekao je Lagumdžija. On je dodao da se među glavnim temama politike Bosne i Hercegovine nalazi članstvo u NATO-u i razvijanje odnosa sa susjednim državama, međutim, naglasio je, prva zadaća BiH je ulazak u EU.\nIako se veoma brzo i zajednički radi kada je u pitanju ulazak u EU, kako je istakako Lagumdžija, bit će potrebno mnogo vremena za pristupanje BiH Uniji. Ministar vanjskih poslova BiH je naglasio da je nedavno objavljeni izvještaj Evropske komisije o napretku BiH za 2012. godinu nije zadovoljavajući.\n"Izvještaj pokazuje da nema napretka ni u kom pogledu. Dok su sve zemlje u regiji ostvarile napredak, jedino Bosna i Hercegovina u tom pogledu nema nikakvog uspjeha. Ako ćemo reći drugačije, zemlje u regiji napreduju, a mi u BiH pužemo. Izvještaj sigurno nije zadovoljavajući", rekao je Lagumdžija.\nLagumdžija je izrazio zadovoljstvo poslovanjem turskih biznismena u Bosni i Hercegovini, te dodao kako trgovinska saradnja između Turske i BiH svakodnevno raste.\n"Turske firme pružaju nam veliku podršku u rješavanju problema infrastrukture. Sada se probijaju i u energetskom sektoru. Novi ugovori, koje ćemo uskoro napraviti sa turskim prijateljima, olakšat će put mnogim robama iz Bosne i Hercegovine u Tursku. Prije deset godina nisam ni pomišljao da će obim saradnje na trgovinskom polju sa Turskom biti ovoliki", rekao je Lagumdžija podsjetivši pritom da su, osim Eximbanke, mnoge druge turske firme ulagale u BiH.\nDa Vlada provodi zakone Željeznice FBiH ne bi bile u ovoj situaciji\n17.10.2012. u 14:11


Nacionalni kulinarski tim Srbije formiran je u nedelju, na svečanom zatvaranju prvog Beogradskog gastro festa. Članove tima prvi put u istoriji čine pobednici gastronomskog šampionata Balkan Kulinari kup, koje su izabrale sudije Svetske asocijacije šefova kuvara pod budnim okom predsednika žirija, gospodina Domenika Magija.\nNacionalni kulinarski tim Srbije formiran je u nedelju, na svečanom zatvaranju prvog Beogradskog gastro festa. Članove tima prvi put u istoriji čine pobednici gastronomskog šampionata Balkan Kulinari kup, koje su izabrale sudije Svetske asocijacije šefova kuvara pod budnim okom predsednika žirija, gospodina Domenika Magija. Nebojša Veselinović i Aleksandar Đorđević zahvaljujući izvanrednom pokazanom talentu i predanosti predstavljaće Srbiju na međunarodnim takmičenjima, podižući ugled naše zemlje u svetu. Za kapitena nacionalnog tima izabran je Jovica Jovičić, zvezda rijaliti emisije "Paklena kuhinja" i dobitnik brojnih nagrada i priznanja, uključujući Gran pri u Istanbulu 2012 godine.\nBord direktor Svetske asocijacije šefova kuvara za Jugoistočnu Evropu Domeniko Magi počastvovan je što je imao priliku da učestvuje na ovako značajnoj regionalnoj manifestaciji koja okuplja sam krem kulinarskog esnafa sa svih meridijana. Iako dolazi iz Italije - svetske kulinarske vele sile - gospodin Magi je naglasio da srpska domaća kuhinja ima specifičan identitet i da je poslednjih godina učinila prodor prema svetskim gastronomskim prostorima.\nGastro fest je kao jugoistočni hram gastronomije prepoznao i Cezar Bartolini - šef kuhinje čuvenog Gordona Remzija i autor bestselera "Hrana i kuvanje u Argentini" u kom je objedinio šezdeset pet tradicionalnih recepata iz srca Južne Amerike. Bartolini je tokom trodnevnog boravka u Beogradu naučio mnogo o lokalnim specijalitetima koje svet tek otkriva i priznaje. On je izrazio nadu da će srpski kuvari i ugostitelji znati da iskoriste svoju šansu i nastaviti da nižu međunarodne uspehe.\nkulinarska federacija srbije, beogradski gastro fest, balkan kulinari kup\nKulinarska federacija Srbije obeležila je u sredu, 24. septembra 2014. godine u prostorijama Matice... Više...


Vujasinović presrećan: ''Ovo treba doživeti!'' - Sportske.net\nVujasinović presrećan: ''Ovo treba doživeti!''\nKao da ni sam trener Partizana nije verovao da njegov mladi tim može da iznenadi slavni italijanski Pro Reko i plasira se u polufinale Lige šampiona.\nLŠ - Radničkom izmiče F6, poražen i PartizanVujasinović: "Idemo pravim putem"Partizan - Igraš u Ligi šampiona, a treniraš u hladnoj vodi...Partizanu "večiti" vaterpolo derbi!LŠ - Partizanov revanš Nemcima!\nDa Partizan, bez obzira u koliko se teškoj situaciji nalazi, i dalje pripada evropskom vrhu u vaterpolu, najbolji dokaz je večerašnja utakmica na startu završnog turnira Lige šampiona u Barseloni.\nCrno-beli su posle velike borbe i drame uspeli da savladaju Pro Reko sa 19:18, posle boljeg izvođenja peteraca i tako izbore polufinalni duel sa kragujevačkim Radničkim.\nNaravno, posle takvog epiloga, crno-beli i njihovi navijači imaju mnogo razloga za slavlje, bez obzira na to šta će uraditi u polufinalu.\nI trener Vlada Vujasinović blista od sreće posle meča, iako je u finišu dobio crveni karton i neće moći da vodi ekipu protiv Radničkog. Ipak, i na taj detalj trener Partizana gleda sa vedrije strane.\n''Dobiti Pro Reko u ovakvom meču je nešto što se retko dešava, što treba doživeti... nemam reči! A što se tiče isključenja, možda to i nije loše, jer sam ove sezone sedam puta izgubio od Radničkog, možda će moj pomoćnik imati više sreće'', konstatovao je Vujasinović.\nPartizan propustio veliku priliku, moraće u baraž za opstanak!\nNastavlja se haos oko Partizana, pojavio se novi problem!?\nKako pomoći Partizanu da ''ispliva''?\nPartizan ima novog trenera, proslavljenog golmana!


OPERACIJA BAŠUR Kako je 173. padobranska brigada izvela DESANT na aerodrom na severu Iraka!\nARMIJA TURKMENISTANA PRVA DRŽAVA VAN SRBIJE KOJA JE KUPILA LAZAR 3 Borbeni 15\t45\nandrej mlakar\t 14.09.2021. 21:32h 22:05h\nNa taktičku vojnu vežbu "Nebeski most 21" koja se ove nedelje održava na jugu Srbije na kojoj pored 63. padobranske brigade Vojske Srbije učestvuje i 173. padobranska brigada Oružanih snaga SAD ponovo je pokrenula priču o ovoj jedinici i njihovom skoku na aerodrom Bašur na severu Iraka 26. marta 2003 posle petočasovnog leta iz Evrope.\nGeneral Tomi Frenks komandant Centralne komande (CENTCOM) koja se nalazi u bazi Mek Dil na Floridi kreirajući plan napada na Irak sa svojim planerima za brzo zauzimanje ove zalivske države zmaislio je dva scenarija za jug i sever Iraka.\nOperacija "Iračka sloboda" od samog početka krenula je uspešno. Vojne jednice koje su krenule iz Kuvajta prema Bagdadu kretale su se nezaustavljivo. Iračka vojska pružala je veoma slab ili gotovo nikakv ozbiljniji otpor. Planeri Centralne komande smatrali su da se rat može veoma brzo završiti ako se pored južnog otvori i severni front. U okviru tog plana bilo je zammišljeno da iz Turske u napad krene 4. mehanizovan divizija sa oko 62.000 vojnika, koji su trebali avionima da slete na sever Iraka i zauzmu taj prostor. Međutim politika se umešala i ceo ovaj plan je propao.\nNaime, Turska nije dozvolila iako je članica NATO i lojalan američki saveznik, američkim trupama prolaz preko turske teritorije na sever Iraka, kao i korištenje turskih vojnih baza, pre svega baze Indžirlik za napad na ciljeve u Iraku.\nTurska je strahovala, da ako to dozvoli, Kurdi na severu Iraka, koji zvaničnoj Ankari stvaraju decenijske glavobolje u dalekoj perspektivi dobiće američku zaštitu, što je bilo neprihvatljivo. S druge strane Amerikanci su strahovali da bi Turci sa njima upali u Irak i da bi došlo do potencijalnog sukoba sa kurdskim gerilcima , što bi dovelo do rasparčavanja Iraka, na šta Amerikanci nisu ni pomišljali.\nDok se pokuašlo politička kombinatorika da se okonča, Amerikanci su smatrali da je zauzimanje severa Iraka od presudne važnosti, jer samo tako su mogle snage koje se pojave na tom prostoru da vežu za sebe čak šest iračkih divizija, koje su ostale na severu umesto da se priključe kružnoj odbrani Bagdada.\nVojni planeri vojske SAD odlučili su da se pokrene operacija vazdušnog desanta na sever Iraka. Kao ishodišna tačka izabran je grad Bašur odnosno njegov aerodrom. Inače grad Bašur nalazi se 50 kilometara od turske granice i 350 kilometara severno do Bagdada. Zonu oko grada i samog aerodroma kontrolisali su kurdski borci. Znatno pre desanta na taj prostor spušteni su bili pripadnici američkih specijalnih jednica i agenti CIA koji su se povezali sa njima na terenu. Njihov glavni zadatak bio je da se obezbedni mesto prizemljenja za američke snage, i spreče sve eventualno neugodna iznenađenja i osiguraju da ne dođe do protivudara iračke armije.\nPlaneri CENTCOM i Pentagona izvođenje operacije poverili su 173. vazdušnoj desantnoj brigadi, koja je bila bazirana u Evropi. Jedna od zanimljivosti vezana za ovu jedniciu bila je i ta da je brigada zvanično postala operativna 14. marta 2003. godine kad je formiran drugi pešadijski bataljon. Inače ova brigada je pre toga ušla u proces tranformacije po programu "Force 21" koju je sprovdio general Erik Šinskei, načelnik generalštaba Kopnene vojske SAD od 1999-2003, kada je počeo proces operativnog prestruktuisanja jednica sa divizijskog na brigadni nivo.\nZa to vreme druge dve vazdušnodesantne divizije 82. i 101. prodrle su u Irak sa juga iz Kuvajta. Sa severa u Irak trebala je da uđe 4. mehanizovana divizija, a 173. vazdušnodesantna brigada trebala je da postane laka pešadijska jedinica koja bi trebala da obezbedi podršku.\nMeđutim, sve se promnilo preko noći kad je Turska stavila zabranu. Da ironija bude veća 4.mehanizovana divizija bila je ukrcana na brodovima i blizu same truske obale kad je stigla zabrana iskrcavanja. Još veća ironija bio je naziv operacije zauzimanja severa Iraka "Severno odlaganje" .\nPlaneri su obavestili komandu 173. vazdušnodesantne brigade da oni postaju glavna operativna jednica zauzimanja severa Iraka. Izmenjeni plan zahtevao je pretpotčinjavanje jednice Komandi kombinovanih komponenti snaga za specijalne operacije koja se već nalazila na severu Iraka preko svojih specijalaca. Upravo oni su sa kurdskim gerilcima obezebdili da iskrcavanje prođe u najboljem redu.\nOperativni plan predviđao je da se pripadnici ove brigade do zone desantiranja dovezu transportnim avionima C-17 gloubmaster 3. Za desantiranje izdvojeno je 15 aviona . U 10 trebalo je da se prevezu padobranci, a u pet se nalazila oprema i naoružanje. Ukupno prvog dana desanta trebalo je u zonu oko aerdoroma Bašur da se iskrca 1.000 padobranaca.\nZvanično operacija počela 26. marta 2003 godine u 20 časova uveče po lokalnom vremenu pošto su se posle skoro petočasovnog leta iz Evrope približili aerodromu Bašur. Inače pre samog padobranskog desanta brobeni avioni F/A-18 su eliminsali laserski bombama sve sumnjive mete na samom aerodromu. Pred samim aerodromom transportni C-17 počeli su naglo spuštanje sa visine od 10.000 na 300 metara. U prvom naletu iz transportnih C-17 desantirano je 20 terenskih vozila hamvi i 959 padobranaca.\nPo spuštanju prvoj grupi padobranaca prišli su američki specijalci i kurdski gerilci, dok su ostali prikupljali tehniku i naoružanje. Da ironija bude veća pred desant je iskrcan u blato. Predviđenog otproa nije bilo kako u okolini, tako i na samom aerodromu.\nVeć u prvim satima usledila je druga akcija kada je iz Grčke preko Mediterana poletelo nekoliko teških transportnih helikoptera CH-53. Njihov zadatak bila je evakuacija povređenih padobranaca njih ukupno 37, koji su imali povrede nogu prilikom doskoka.\nPosle skoro sat vremena od prikupljanja padobranci su se organizvali u čete i vodove i krenuli na izvršenje borbenog zadatka. Krećući se terenom oko aerodroma prema Bagdadu padobranci nisu naleteli na otpor iračke republikanske garde. Prvi sa kojima su stupili u sukob bila je grupa Ansar koju je Džordž Buš junio označio kao krilo Al Kaide koji su bili zbrisani.\nUbrzo je i sam aerodrom bio osposobljen za poletanje i sletanje pa su se stekli uslovi za sletanje prvih transportnih aviona .\nStatistika posle izvršenja ove operacije pokazala je da su transportni avioni C-17 sleteli čak 48 puta. Na aerodromu iz aviona iskrcano je dodatnih 2.000 vojnika i 400 primeraka razne tehnike i dodatne opereme. Inače jedna od važnih zanimljivosti bila je i ta što je iskrcavanje trupa i tehnike izvedeno bilo u kompletnom mraku. Odmah po dolasku preostalih trupa 173. vazdušnodesantna krenula je u borbene zadatke u pravcu Kirkuka i Mosula.\nBorbena premijera u Vijetnamu, a oživela u Vićenci\n173. padobranska brigada svoj prvi borebni skok izvela je 22. februara 1967. U pitanju je bio masovni padobranski skok u okviru operacije "Džankšn Siti". Inače ova brigada kao prva borbena jednica je stigla u Vijetnam 1965, a 173. padobranska brigada povučena je u SAD 1971. Brigada je deaktivirana 1972. A ponovo formirana pred invaziju na Irak kao modularna brigada u okviru projekta Fors 21 gebnerala Erika Šinsekija. 173. vazdušnodesantna brigada formirana je ponovo u bazi "Ederle" u Vićenci, kao pešadijska brigada u sastavu Južnoevropske borbene grupe oružanih snaga SAD.\nDRONOVIMA NAPADNUT IRAČKI AERODROM ERBIL: Čulo se šest eksplozija\nISIS UBIJA POLICIJU: U napadu Islamske države na kontrolni punkt iračke policije, stradalo 13 osoba\n173. padobranska brigadadesant aerdorom bašurIrakOperacija Iračka slobodaplanKurdistan\nARMIJA TURKMENISTANA PRVA DRŽAVA VAN SRBIJE KOJA JE KUPILA LAZAR 3 Borbeni točkaš pojavio se sa topom kalibra 30 mm VIDEO 15\t45


Starije osobe u prirodnim katastrofama (10): Praktične i strateške implikacije - Penzin\nPočetna Magazin Godine Društvo Starije osobe u prirodnim katastrofama (10): Praktične i strateške implikacije\nDo sada je nekoliko vlada i mnogo nevladinih organizacija pokretalo kampanje u vezi sa starijim osobama dok su istovremeno imali presudnu ulogu u njihovoj zaštiti u vreme katastrofa.\nNa primer, NVO HelpAge International pomagala je u protekle dve decenije starima širom sveta u vreme prirodnih katastrofa. Njen cilj je zastupanje starijih na principu da prava starijih ljudi moraju biti priznata u svim kriznim situacijama. Ova organizacija je sarađivala sa Ujedinjenim nacijama i Evropskom unijom kako bi se odgovorilo na potrebe starijih ljudi tokom nekoliko velikih katastrofa.\nUticaj ovakvih organizacija može pomoći u razvijanju strategija i primenjivanju planova za delovanje u vreme kriznih situacija. Postojeće mreže za pomoć starijima u okviru zajednica mogu biti vredan resurs tokom katastrofa (Aldrich & Benson, 2008). Saradnja između ovakvih postojećih mreža i programa za direktnu pomoć u kriznim situacijama mogu biti veoma efikasne u isporučivanju usluga starijim osobama u vreme katastrofe.\nKatastrofe skoro uvek uzrokuju momentalni nedostatak vitalnih stvari. Ključni deo planiranja pomoći u kriznim situacijama treba da bude upravo prepoznavanje činjenice da vitalne stvari nedostaju, ali da se one moraju obezbediti (Hyer, Brown…, 2006; Laditka et al, 2007).\nSada se razvijaju napredne tehnike kako bi se unapredile usluge pomaganja, kao što je mapiranje ugroženih kako bi se identifikovale oblasti u kojima su koncentrisani siromašni i stariji ljudi (Gibson, 2006, Laditka et al, 2007; O’Brien, 2003). Nažalost, ove tehnike uglavnom ne obuhvataju i državne standarde komunikacije i saradnje sa domovima za stare i sličnim rezidencijalnim smeštajem.\nMaršal i Metjuz smatraju da su one presudne u adekvatnom odgovoru nadležnih u vreme katastrofe, ali mi moramo priznati da nam takvo mapiranje pomalo izaziva strah od mogućih zloupotreba.\nTags:društvoklizištanevladina organizacija NVOpomoćpoplavapoplavepripravnost za hitne situacijeprirodna katastrofaranjivoststari u prirodnim katastrofamastarostugoženost starih u prirodnim nepogodamauraganzemljotreszemljotresi


Devizno lekovito bilje\nAktuelno / Štampa / Devizno lekovito bilje\nU bliskoj budućnosti najjače oružje Srbije treba da budu zdrava hrana i zdravo lekovito bilje. U prošloj godini izvezeno ovih proizvoda u vrednosti od 22 miliona dolara.Iz Srbije je prošle godine u svet izvezeno lekovitog, aromatičnog i začinskog bilja za 22 miliona evra, što je za tri miliona evra više nego prošle godine. Država stvara uslove da se proizvodnja i sakupljanje ovog bilja stalno povećava, pa se očekuje da se taj izvoz i poveća. Sakupljanjem i proizvodnjom lekovitog i aromatičnog bilja u Srbiji se sad bavi oko 4.000 porodica, što ukazuje na činjenicu da od ovog posla živi 12.000 njenih stanovnika. Ovo je između ostalog istaknuto na sednici Grupacije proizvođača lekovitog, aromatičnog i začinskog bilja Privredne komore Srbije (PKS) na sastanku sa ministrom poljoprivrede i trgovine u Vladi Srbije Dušanom Petrovićem. Sastanak u kome je učestvovao i predsednik PKS Miloš Bugarin sa saradnicima održan je na inicijativu članova Grupacije u Poslovnom klubu PKS.\nMinistar Petrović je u razgovoru sa proizvođačima i prerađivačima bilja, kao i na konferenciji za novinare naglasio da se stvaraju sistemski uslovi da bi proizvodnja bila znatno veća, a oni koji se bave ovim poslom da imaju bolju zaradu. Po njegovim rečima naš cilj je da se već sledeće godine poveća broj porodica koje se bave ovim poslom za 1.000, pa da od tog posla u zemlji živi oko 15.000 ljudi. Sa ovim poslom ljudi se ponajviše bave na jugu Srbije, gde je znatno niži standard. Govoreći o budućem Agrarnom budžetu ministar Petrović je naglasio da se sad razmatra koje sve delatnosti treba da dobiju podsticaje iz njega i u kom obimu. U razgovoru sa proizvođačima i prerađivačima lekovitog bilja Petrović je posebno podvukao da se stvaraju uslovi za bolje poslovanje, da je do sada uklonjeno i prilagođeno niz administrativnih mera u ovoj oblasti. Radimo korak po korak, važno je da idemo u dobrom pravcu, podvukao je on, i dodao da je cilj ministarstva kako bi oni koji se bave ovom delatnošću i što više zaradili i bolje živeli. Cilj je da stalno raste broj porodica koje će biti uključene u ovaj posao, pa da ih za nekoliko godina bude 8.000, pa će od tog posla tada živeti 24.000 stanovnika. Srbija je pre dve decenije bila lider u ovom poslu, pa zato i sad imamo interes da se tu napravi pomak, a država će biti u službi onih koji se bave ovim poslom kako bi im stvorili što bolje uslove za rad.\nPredsednik PKS Miloš Bugarin je naglasio da ova delatnost u agraru ima izvanredne potencijale. Zato treba podsticati njegovo plantažno gajenje i sakupljanje. Posle toga kroz preradu dobijaju se veoma traženi proizvodi na domaćem i svetskom tržištu. Za takvu proizvodnju u Srbiji postoje velike mogućnosti i kapaciteti. Vlasnik firme ,,Bilje Borča“ Radisav Bušić je naglasio da u bliskoj budućnosti najjače oružje Srbije treba da budu zdrava hrana i zdravo lekovito bilje.\nU analizi savetnice za organsku proizvodnju i proizvodnju cveća i lekovitog bilja u Privednoj komori Srbije Slavice Stevanetić se ističe da je u 2010. godini u Srbiji sakupljeno iz prirode oko 16.000 tona lekovitog i aromatičnog bilja, a da se u ovoj godini očekuje sakupljanje oko 18.500 tona ili povećanje za 16 odsto. Prema podacima Republičkog zavoda za statistku zasejane površine pod lekovitim i aromatičnim biljem u vremenu od 2001 do 2006. godine imaju tendenciju pada sa 1.832 na 1.211 hektara. Sad je došlo do blagog povećanja pa se ono gaji na 1419 hektara.


Sa kakvim porukama "Trampov čovjek" stiže u Beograd? - BIGportal.ba\nMart 7, 2019 070\nAmerički podsekretar za političke poslove Dejvid Hejl rekao je da postoji šansa da se ove godine postigne dogovor Beograda i Prištine.\nOn je istakao i da rešenje mora doprineti dugoročnoj stabilnosti u regionu.\n“Postoji šansa da se ove godine postigne sveobuhvatno rešenje, ali samo ako se prvo nastavi dijalog (…) SAD neće davati recept za rešenje. Verujemo da ono mora biti primenljivo i na Kosovu i u Srbiji i mora doprineti dugoročnoj stabilnosti regiona”, rekao je Hejl za list Danas.\nOn je takođe pozvao na ukidanje taksi koje su vlasti u Prištini uvele na robu iz Srbije.\nHejl je takođe izrazio podršku SAD evrointegracijama Srbije i rekao da niko ne prisiljava Srbiju da uđe u NATO.\n“SAD u potpunosti poštuju neutralnost Srbije i pozdravljaju partnerstvo koje je Srbija izgradila s NATO kao i njeno aktivno učešće u Partnerstvu za mir”, naveo je američki zvaničnik.\nGovoreći o izveštaju Fridom hausa u kom je Srbija stavljena među “delimično slobodne zemlje”, Hejl je rekao da će tokom procesa evrointegracija Srbija morati da dostigne standarde EU, pre svega na polju vladavine prava.\nPodsekretar za politička pitanja SAD posetiće Beograd u petak, 8. marta ;gde će sa srpskim zvaničnicima razgovarati o bilateralnim odnosima i založiti se za povratak dijalogu o normalizaciji odnosa sa Kosovom.\nHejl će nakon toga posetiti Kosovo 9. marta i zatražiti postizanje sveobuhvatnog sporazuma sa Srbijom.\nPacijenti odustaju od pregleda na magnetnoj jer nema kontrasta\nKitarović: Osuđujem nasilje, ali nije sve etnički motivisano\nPropao opoziv, utjeha u tužbama\nNajstariji sudski predmet u Republici Srpskoj: Parnica u Bijeljini traje od 1984. godine


HomeHronikaIstraga ubistava kod Glođana, bez rezultata ni posle deset dana\nIstraga ubistava kod Glođana, bez rezultata ni posle deset dana\nDeset dana od trostrukog ubistva kod Glođana u opštini Dečane, policija i pravosuđe nisu pronašle počinioca, maskiranu osobu koja je iz puške „kalašnjikov“ pucala na autobus, a u rasvetljavanju ne pomaže ni ponuđena novčana nagrada za informaciju o napadaču.\nVlada u Prištini obećala je 20.000 evra za svakog građanina koji pruži informacije o osumnjičenima za ubistvo dva srednjoškolca i vozača autobusa. Osim što nema informacija o izvršiocu, do javnosti nije dospela ni vest o motivu napada.\nNema pomaka u istrazi ubistava kod Glođana\nMinistar unutrašnjih poslova Dželjal Svećlja je dan nakon napada dao ultimatum napadaču da se preda. Tada je rečeno da da istraga ide u tri pravca i da je među osumnjičenima više osoba, potencijalno više od dve.\nPremijer Aljbin Kurti juče je izjavio da ima sve više informacija jer je istraga pojačana, ali da rezultata i dalje nema.\n„Veoma mi je žao što i posle nedelju dana nemamo identifikovanog ili uhapšenog okrivljenog u trostrukom brutalnom ubistvu i jedan povređeni koji je imao sreće, a količina informacija koliko sam razumeo iz policije je povećana zbog pojačanih istraga najboljih istražitelja sa Kosova, ali još uvek nemamo rezultat. Žao mi je zbog toga“, rekao je Kurti.\nPojedini advokati u Prištini tvrde da je istraga ubistva u Glođanu izgubila zamah u otkrivanju počinioca zločina, te da bi njima navodno trebalo deset dana da ih otkrije.\nPoznati prištinski advokat Arianit Koci je na svom Fejsbuk nalogu napisao da su prvog dana nakon ubistva tragovi još bili sveži, zbog čega je insistirao da se cela oblast blokira, da se registruje svako vozilo u saobraćaju i da se pojača granična kontrola.\nPrema njegovim navodima, iz dosadašnjih podataka se zaključuje da je u ubistvu učestvovalo više osoba i da je postojao detaljan plan napada i bekstva.\n„Uz moje iskustvo potrebno mi je troje ljudi iz policijske obaveštajne službe, kao i iz KBS i KIA. U roku od 10 dana bih znao osnovne informacije o počoniocima ovog dela. Ovaj zločin mora da se reši što pre. Kriminalcima mora da se pošalje poruka da niko ne može da počini ovakav zločin na Kosovu a da ne bude otkriven i kažnjen“, napisao je Koci.\nLozničanin uhapšen zbog pretećeg SMS-a novinarki lista „Alo“


Sun i RealNetworks optužuju Microsoft\nU otvorenom pismu upućenom mušterijama kompanije Sun potpredsednik Džonatan Švarc kritikovao je Microsoft zbog odluke da prestane sa prodajom nekih od starijih proizvoda, u koje spada i operativni sistem Windows 98. Na ovaj način, tvrdi on, kompanija iz Redmonda vrši pritisak na korisnike, koji će biti primorani da kupe nove proizvode. Prestanak prodaje starijih proizvoda, među kojima su i Outlook 2000 i SQL Server 7, znači da Microsoft više neće pružati tehničku podršku za njih i da će korisnici ovih programa ubuduće morati da se snalaze sami.\nRazlog prestanka prodaje je, objašnjavaju u kompaniji Microsoft, sudska odluka kojom je ovoj firmi naloženo da prestane s distribucijom proizvoda koji sadrže prerađenu verziju programskog jezika Java, koji je Sun-ov izum. Proces je započet zbog programa Java Virtual Machine for Windows, koji je deo pomenutih starijih proizvoda sa čijom se distribucijom prestaje, a nije bio usklađen sa standardima kompanije Sun. Zbog sudske odluke, Microsoft je morao da bira između usklađivanja svojih proizvoda sa standardima pobednika na sudu ili prestanka prodaje pomenutih proizvoda, tvrde u kompaniji iz Redmonda.\nIpak, kada je reč o nekim proizvodima koji upotrebljavaju jezik Java, Microsoft je odlučio da nastavi sa njihovom distribucijom. Zato i Džonatan Švarc optužuje konkurente, koji su kao razlog odluke naveli tužbu kompanije Sun. Po njemu, reč je o očiglednom isterivanju para iz džepova korisnika, pa je svima koji će biti primorani da pređu na neku noviju verziju softvera ponudio slične proizvode kompanije Sun koji će biti za 50% jeftiniji, ma kolika bila cena koju ponudi Microsoft.\nNa Microsoft se obrušila i kompanija RealNetworks tužbom zbog monopolisanja tržišta digitalne muzike i videa. Da se Microsoft nije ponašao na taj način i da je poštovao zakone tržišta, profit kompanije bio bi mnogo veći, tvrde u RealNetworks-u. Zato se preko suda traži obeštećenje od čak milijardu dolara. Microsoft na optužbu reaguje tvrdnjom da je kompanija RealNetworks vodeća na ovom tržištu i da je to postala upravo zloupotrebom antimonopolskog zakona i gušenjem konkurencije.\nS druge strane, brojni su oni koji tvrde da je gigant iz Redmonda zloupotrebio popularnost operativnog sistema Windows da bi nametnuo svoje programe za preslušavanje i pregledanje digitalnih zapisa. Distribuirajući Windows Media Player uz operativni sistem, Microsoft je ovaj softver nametnuo korisnicima i onemogućio slobodan izbor plejera, tvrdi RealNetworks, proizvođač popularnog programa RealOne (na slici).


Ostali sportovi - Karate: Istorijski uspeh „Dinama“ u Premijer ligi Srbije\nKarate: Istorijski uspeh „Dinama“ u Premijer ligi Srbije\nSeniorska ekipa Karate kluba „Dinamo“ ponovila je svoj najveći ligaški uspeh u istoriji kluba osvajanjem druge zlatne medalje i titule ekipnog šampiona Srbije. U nedelju, 25.oktobra, u Sportskoj hali u Banatskom Novom Selu, održana su dva velika takmičenja, Kup Srbije za pionire i Premijer liga za seniore i seniorke.\nKarate klub „Dinamo“ je još pre početka lige istakao kandidaturu za najviši plasman, s obzirom da u ekipi ima četiri sjajna seniorska reprezentativca Srbije. Već na počeku „Dinamo“ je silovito startovao sjajnom pobedom od 4:0, nad ekipom „Borca“ iz Čačka, prošlogodišnjim šampionom lige i potvrdio da mu je cilj osvajanje titule. Publika je uživala u atraktivnim akcijama i poenima sjajnih reprezentativaca oba kluba. U drugom meču rutinski je savladan „Cement“ iz Beočina sa 5:0, a u trećem kolu je ekipa bila ponovo na teškom ispitu u meču sa jakom ekipom „Studentskog Grada“. Meč je bio veoma težak, ali i ovoga puta je „Dinamo“ trijumfovao sa 3:1. U posledenjem četvrtom meču ostvarena je sigurna pobeda od 4:0, protiv „Hajduka“ iz Kule, i to je značilo da Karate klub „Dinamo“ drugi put i istoriji kluba postao ekipni ligaški šampion Srbije. Posle niza osvojenih bronzanih medalja i prošlogodišnje vicešampionske titule ovo je logičan sled događaja i kruna jedne sjajne generacije.\nZa osvajanje titule sa maksimalnim skorom od četiri pobede u isto toliko mečeva, najzaslužnija je prva petorka koja je odradila sve mečeve: kapiten Slobodan Bitević, Nikola Jovanović, Stefan Lugić, Aleksandar Šestakov i Dejan Cvrkota. U ekipi su bili i čekali svoju šansu za nastup i odlični takmičari: Nemanja Lugić, Ognjen Jerkov i Nebojša Spaskovski. Za ostvarenje istorijskog uspeha velike zasluge pripadaju i stručnom štabu na čelu sa Predragom Stojadinovim i trenerima Nenadom Sokolovićem i Ljubišom Milenkovićem. S obzirom da su ovi treneri sa svojim takmičarima uspeli da osvoje sve najvažnije medalje na svetskim i evropskim, i balkanskim šampionatima ovo je za njih posebno priznanje i satisfakcija za uspešno vođenje kluba sa najdužom tradicijom u zemlji, u godini kada Karate klub „Dinamo“ slavi 50 godina rada i postojanja. Pre ravno 50 godina u Pančevu je krenula bajkovita priča o sve popularnijoj japanskoj veštini koja je vremenom prerasla u jedan od najmasovijih i napopularnojih sportova sa velikim međnarodnim upesima.\nPančevo i „Dinamo“ su iznedrili i stvorili dva svetska i pet evropskih šampiona i nebrojano mnogo odličnih takmičara i reprezentativaca i šampiona države. Pančevo i „Dinamo“ utkali su sebe u srpski, evropski i svetski karate i dali pun doprinos afirmaciji ovog divnog sporta, i u svom gradu Pančevu dobili puno priznanje za to.\nU subotu je istoj hali održan Kup Srbije za poletarce i nade, a u nedelju za pionire. Namlađi takmičari „Dinama“ su osvojili tri medalje. Bronzanu medalju osvojio je Darko Spakovski u maniru već iskusnog mladog borca u nadama, u kategoriji do 53kg i potvrdio da je pravi šampion i da izrasta u odličnog mladog takmičara. Bronzanu medalju, svoju prvu medalju na ovako značajnom takmičenju osvojio je pionir Stefan Stojković, dok je ponovo zablistala i poletarka Milica Gagić, osvajanjem takođe bronzane medalje.\nIako nisu osvojili medalja odlično su se borili i bili nadomak medalje i ostali mladi takmičari: Miljan Varsaković, Miloš Stefanović, Sofija Bubalo, Tamara Dragičević, Anđela Đekić, Katarina Petković, Nikola Ivanović, Ognjen Čekerevac, Antonije Ćulibrk, Staša Jevremović, Aleksandar Zdešić, Obućina Goran, Aleksandra Stoilkovski, Andrija Radivojev, Luka Bogdanov.


SportDC - Vesti - Kolumne - Maestro bez violine, ali sa zlatnom levicom\nNedelja, 22.05.2022 06:11\n23.12.2021 Tomo Marić\nDragan Džajić, maestro bez violine..., ali pre toga putokaz kroz malu – veliku istoriju i čoveka i fudbalske umetnosti.\nKao planetarna igra fudbal je milion puta dokazao da sve što se broji, sabira, oduzima ili množi ima kraj, a sve što se meri doživljajem, a overava pečatom utiska, nikad ne prolazi; o tome svedoči i južnoamerički sajt „La Villa del Gol“ koji je sastavio idealan tim Evrope kroz celu jednu deceniju, sa Džajićem na levom krilu. Uz „Džaju nacionale“, preostala desetorica za fudbalsku večnost su: Zof, Fogts, Bekenbauer, Širea, Krol, Neskens, Brajtner, Krojf, Kigan i Miler.\nOvo je drugo, u vremenki malom periodu, veliko priznanje Draganu Džajiću, nakon što je biran među izabranim u idealan tim Evrope svih vremena, uz Bugara Hristu Stojičkova, jedini sa Balkana.\nOpet, iz druge vizure, nedavno na Korzici navijači Bastije, pa i ljubitelji fudbala cele „pete republike“, nas balkance, ovakve kakvi jesmo, još jednom su podučili, hteli mi to priznati ili ne, da se svi ljudi, i mali i veliki, i znani i neznani, ocenjuju prema dostignućima i svojim ostvarenjima, a ne po trenutnim titulama i istim takvim zaslugama. Gde bi nas tek odvela „Džajina“ genijalnost znanja i stručnosti u stvaranju velike Zvezde koja je 1991.godine pokorila Evropu i celu planetu...\nZbog svega toga, „Džaja nacionale“ ostaje simbol fudbalske umetnosti, ponos Zvezde i majke Srbije. Da nije bilo njega, i drugih fudbalskih i sportskih velemajstora, ovaj sluđeni svet bio bi još siromašniji do nivoa bezvrednosti, pogotovo među Srbima kod kojih su oduvek kolektivni i lični identitet bili suprostavljeni.\nOd srca, bravo Dragane Džajiću!


Letonija Archives - Meridianbet Vesti\nKošarka\tAuthor:\tCentrala Bg -\t01/09/2017\nIako do skoro nisu bili među najkvalitetnijim evropskim reprezentacijama, sve češće se priča o Letoniji kao ekipi koja bi mogla da iznenadi. Nekoliko zvezda u njihovom timu će biti dovoljno…\nKošarka\tAuthor:\tCentrala Bg -\t11/06/2016\nKrilni igrač reprezentacije Letonije Davis Bertans otkazao je učešće na kvalifikacionom turniru za Olimpijske igre u Beogradu. Ovoga puta nije u pitanju povreda kao u prethodnim slučajevima kada je otkazivao…\nEvropa\tAuthor:\tCentrala Bg -\t15/09/2015\nGrčka i Španija za početak četvrfinala na Eurobasketu\nZaključno sa osminom finala FIBA prvenstva Evrope, završen je deo takmičenja u kome je odigrano 68 utakmica, posle kojih je na red došlo četvrtfinale. Već prvi duel je prava poslastica…\nEvropa\tAuthor:\tKladionica Meridian -\t04/09/2015\nSutra počinje 39. evropski šampionat u košarci, Eurobasket 2015, a pod našim skenerom je Grupa D, u kojoj će snage odmeriti sledeći nacionalni timovi: Estonija, Letonija, Litvanija, Češka, Belgija i Ukrajina….\nSportske vesti dana\tAuthor:\tgrujanac -\t11/06/2015\nPregled dana – pobeda Srbije protiv Letonije\nVest kojom počinjemo večerašnji pregled dana je pobeda ženske košarkaške reprezentacije Srbije u prvom meču na Evropskom prvenstvu u Mađarskoj, 76:60 protiv Letonije. U narednoj rundi Srbija će igrati u subotu…


Ovog vikenda, lokalne vlasti grada Chongqinga odlučili su se za socijalno svesnu meru podsticanja stanovnika svoga grada da podrže male lokalne privrednike i trgovce, podstičući ih da se ne boje odlazaka u restorane, trgovačke centre i lokalne prodavnice u strahu od zaraze, prenosi Seebiz.\nGrad podstiče sve poslovne subjekte da održavaju mere sigurnosti, kontrolišu temperaturu svima koji ulaze u njihove prostore, ali istovremeno govore građanima da imaju poverenja u lokalne mere sigurnosti.\nU gradu se takođe podstiče upotreba Zdravstvenog koda, preko kojeg se kontroliše istorija kretanja građana, te je takođe jedna od mera sigurnosti.\nPrema procenama vlasti, Kinezi se u ovom trenutku možda ponašaju i preterano oprezno, pa ih čak treba i navoditi na ponovnu "normalnu" potrošnju.\nKompanija Tviter je naredila svim svojim zaposlenima da rade od kuće kako bi pomogli u zaustavljanju širenja korona virusa, javlja BBC.


U ponedeljak, 1. marta, upoznajte se sa upotrebom programa Adobe Photoshop i Adobe Illustrator u svrhu obrade resursa web aplikacije.\nPolaznik će posle odslušanog kompletnog kursa „UI/UX Design Tools” biti u stanju da samostalno kreira sliku ili je uveze u aplikaciju, kao i da nacrta sliku pomoću programa za vektorsko crtanje, koristeći je dalje kao grafički resurs. Aktuelni resurs moći će da modifikuje kroz različite alate dostupne u okviru dva programa koje kurs obrađuje, a zatim da sačuva resurs u formatu koji zadovoljava tražene standarde. Otkrićete zašto su Photoshop i Ilustrator nezaobilazni programi u dizajnu, čemu sve mogu da služe i kako se koriste.\nNapomena: Predavanje će biti dostupno u ponedeljak, 1. marta, od 13:30h, na naslovnoj strani.


ЛИЦЕ ЗЛА! Последњег дана на послу америчка амбасадорка је послала писмо због којег би могао да избије рат на Косову\nLICE ZLA! Poslednjeg dana na poslu američka ambasadorka je poslala pismo zbog kojeg bi mogao da izbije rat na Kosovu\n17-10-2018 11:00 Izdvojeno Srbija Politika\nIstog dana kada je objavila da se povlači s mesta ambasadora SAD u Ujedinjenim nacijama (UN), Niki Hejli je poslala pismo generalnom sekretaru UN u kom traži da se UNMIK povuče s Kosova i Metohije.\nPismo je poslato 9. oktobra, istog dana kada je Niki Hejli objavila da se povlači s mesta predstavnika Amerike u Ujedinjenim nacijama. Upućeno je generalnom sekretaru ove institucije Antoniju Guterešu.\nHejli je u ovom dokumentu navela da podržava Guterešove napore za postizanje mira u svetu, ali i kazala da je više godina misija UN na Kosovu pružala primer uspešne misije koja rešava složen konflikt.\n- Uspeh Kosova obeležen desetogodišnjicom proglašenja nezavisnosti trebalo bi da bude razlog za slavlje i simbol velikog doprinosa koje su UN dale u očuvanju mira i stabilnosti u Evropi - piše između ostalog u pismu.\nNavodi se i da se, "nažalost, misija UN na Kosovu se nije promenila uprkos postignutom progresu i nekoliko puta ponovljenim izjavama stalnih članica Saveta bezbednosti o tome da je UNMIK odavno ispunio mandat".\nZbog toga, smatra ona, "bez pravog osvrta na mandat i misiju UNMIK-a, "spoljne politike i stranke štetnih interesa nastaviće da drže kao taoce vredne resurse UN".\n- Upravo iz tih razloga zahtevam od Generalnog sekreterijata da izvrši uticaj svojim autoritetom i inicira da se napravi izlazna strategija za UNMIK. Kada se preduzmu takvi koraci, to će omogućiti Savetu bezbednosti UN da pristupi i oceni ulogu UN misije na Kosovu, kao što se radi kada je reč i o ostalim mirovnim misijama - navela je Hejli.\nKazala je i da će se preduzimanjem tog koraka unaprediti normalizacija odnosa između Srbije i Kosova i njihov zajednički cilj, integraciju u EU.\n- Takođe, uverena sam da će procena rada UNMIK- a i izlazna strategija sačuvati integritet vaših sjajnih napora u sprovođenju reformi - zaključila je Hejli, i dodala da se nada nastavku saradnje sa generalnim sekretarom UN po pitanju mirovne podrške Kosovu, ali i u celom svetu.\nĐurić: Hejli zatražuila okončanje mandata UNMIK-a, Srbija protiv\nHejli je zatražila "izlaznu strategiju" i okončanje mandata UNMIK-a, čemu se Srbija protivi, izjavio je danas direktor Kancelarije Vlade Srbije za Kosovo i Metohiju Marko Đurić.\nOn je na vanrednoj konferenciji za novinare rekao da Srbija smatra da bi usvajanje ove inicijative predstavljalo "šamar mirovnim naporima", ali i povratak politici pritisaka.\nOn je naveo da još ništa nije rešeno, a pogotovu ne pitanje statusa, kao i da nisu ispunjeni neki od glavnih zadataka Rezolucije 1244 Saveta bezbednosti UN koja je jedini pravni okvir.\n- Inicijativa je utoliko opasnija, jer dolazi u trenutku kada privremene kosovske institucije pokušavaju da formiraju vojsku Kosova - naveo je on.\nKazao je da jedini okvir za dijalog Beograda i Prištine jeste privremeni režim UN. Ova inicijativa će, kaže, predstavljati ohrabrenje separatistima u Prištini da nastave sa politikom dugih cevi, i dodao da će to doprineti i nastavku jednostranog delovanja u međunarodnoj zajednici i da rešenje za odnose Beograda i Prištine ne traže za pregovaračkim stolom.\n- Želim još jednom da upozorim i podsetim da mandat misije UN na KiM (UNMIK) nije ispunjen i u još jednom ključnom segmentu, a to je povratak prognanioh i raseljenih. Misija UN na KiM za ovih 18 godina još nije ispunila nijedan od svojih glavnih zadataka zbog kojih je ustanovljena, a to je povratak preko 200.000 proteranih Srba i drugih nealbanaca sa KiM - naveo je Đurić.\nKako je Vučić odgovorio Skotu pogledajte OVDE.\nRUSIJA: Brisel mora da izvrši pritisak na Prištinu!


O Projektu : LeanEA\nTrajanje Tempus projekta LeanEA je 36 meseci. Učesnici projekta su:\nUniverzitet u Novom Sadu, kao grantholder\n5 preduzeća iz Srbije, (Japan Tobacco Industries – Senta, Tarkett Eastern Europe – Bačka Palanka, Metalac – Gornji Milanovac, FAD – Gornji Milanovac i Unimet – Kać), o Privredna komora Srbije,\nRegionalna privredna komora Vojvodine\nUniverzitet u Notinghamu, UK\nChalmers Tehnološki Univerzitet iz Geteborga, Švedska i\nUniverzitet iz Ljubljane, Slovenija.\nKako je očekivani rezultat projekta implementacija Lean Thinking (LT) filozofije u preduzeća u Srbiji, osnovni cilj projekta i suština projekta je uspostavljanje kvalitetnijih partnerskih odnosa između univerziteta i preduzeća u Srbiji. Na ovaj način će se značajno unaprediti konkurentnost preduzeća, što će imati ogroman značaj za ta preduzeća, region, Srbiju, a imaće značaj i za Evropsku Uniju, sa aspekta približavanja Srbije Evropskoj Uniji.\nPrva faza projekta obuhvata inicijalnu edukaciju kadrova iz Srbije i taj deo projekta će se realizovati u partnerskim institucijama Evropske Unije. Predviđeno je da tim za obučavanje iz Srbije bude sastavljen od profesora sa 3 univerziteta (Novi Sad, Kragujevac i Beograd), predstavnika 5 preduzeća, Privrednih komora Srbije i Vojvodine, kao i Sekretarijata za nauku i tehnološki razvoj Vojvodine.\nNakon izvršene inicijalne obuke planira se formiranje i opremanje, računarskom opremom i literaturom, centara za Lean Thinking pri svakom univerzitetu – članu konzorcijuma. Nabavljena literatura, koju će činiti oko 50 najvažnijih knjiga iz ove oblasti, biće na raspolaganju svim članovima konzorcijuma projekta.\nTreća faza projekta obuhvata seminare (workshops) u preduzećima, koji imaju za cilj popularizaciju LT-a i stvaranje široke baze kadrova koji bi prihvatili ovu filozofiju, kao nešto što im može značajno unaprediti poslovne procese. Ove seminare će organizovati preduzeća i univerziteti iz Srbije uz podršku privrednih komora i Pokrajinskog sekretarijata za nauku i tehnološki razvoj, a vodiće ih experti iz EU.\nNakon stvaranja klime prihvatanja LT-a, uslediće sledeća faza, kada će se otpočeti / nastaviti sa implementacijom LT-a u preduzećima. Ovo će biti poslednji korak u konačnom obučavanju kadrova iz Srbije i očekuje se da će pri kraju projekta (poslednjih 6 meseci projekta), kadrovi iz Srbije steći dovoljno znanja da mogu preuzeti inicijativu u aktivnostima implementacije LT-a.\n5 preduzeća iz Srbije će imati punu stručnu pomoć na putu potpunog usvajanja i implementacije Lean Thinking filozofije\nOsnovani Lean Thinking centri pri univerzitetima, koji će pružali stalnu podršku preduzećima, koja žele da implementiraju LT. Ovi centri će biti trajna spona između univerziteta u Srbiji i EU.\nModifikovani nastavni programi, što će imati za posledicu kvalitetniju i više praktično orijentisanu obuku studenata i samim tim će to uticati i na veću verovatnoću za njhovo zapošljavanje nakon završetka studija, a nakon zapošljavanja će se studenti mnogo brže uklopiti u novu radnu sredinu i daće mnogo veći doprinos razvoju tog preduzeća.


Maja Divac | 01. feb 2018.\nI pored nedorečenosti zakona i konfuznog Pravilnika REM-a o dužnostima medija za praćenje lokalnih izbora, javni medijski servis bi morao o njima da izveštava na isti način kao o republičkim. U suprotnom, postao bi saučesnik u stvaranju uslova za nedemokratsku predizbornu kampanju, čije bi posledice bile dalekosežne po budućnost i Beograda i cele zemlje\nProtest građana Protiv diktature, ispred RTS-a prošle godine (foto: FoNet)\nSudeći po izveštavanju elektronskih medija, teško se može zaključiti da je predizborna kampanja uveliko u toku i da se izbori za odbornike Skupštine grada Beograda održavaju za mesec dana.\nSrbija već godinama živi u kontinuiranoj izbornoj kampanji pa nema velike razlike između „redovnog stanja“ u kome se, u većini medija, svako drugačije mišljenje blati i proganja, i ovog trenutnog izbornog u kome dominira funkcionerska kampanja vrha SNS-a, dok su ostale političke opcije gotovo zanemarljivo zastupljene.\nOd poslednjih izbora za Skupštinu grada u martu 2014. dosta toga se promenilo na medijskoj sceni. Od promena koje utiču na informisanje Beograđana o predstojećim izborima treba pomenuti:\n– donošenje seta novih medijskih zakona i podzakonskih akata;\n– privatizaciju nekada gradske televizije Studio B koja je bila informativni stub Beograda, a danas je deo propagandne mašinerije vladajuće partije;\n– nastavak urušavanja medijskih sloboda i proterivanja opozicionih političkih stavova iz medija i iz javne sfere;\n– kontinuirano izbegavanje medija da sve učesnike izbora predstave ravnomerno i nepristrasno.\nDEFINICIJA INFORMISANJA TOKOM IZBORA\nPod informisanjem o predizbornim aktivnostima učesnika izbora, prema definiciji REM-a, smatra se programski sadržaj koji se emituje u informativnom programu ili u posebnoj emisiji u kojoj se izveštava o predizbornim aktivnostima, idejama i mišljenjima koje kandidati zastupaju, ili je koncipirana u vidu intervjua ili radio i TV sučeljavanja (videti Pravilnik REM-a).\nNezakonito ponašanje medija\nOno što se nije promenilo jeste Zakon o lokalnim izborima koji u članu 4 i u članu 27 navodi da su tokom izborne kampanje sredstva informisanja dužna da „obezbede ravnopravnost, blagovremenost, istinitost, nepristrasnost i potpunost u obaveštavanju o svim podnosiocima izbornih lista i o kandidatima s tih lista“, kao i da građani imaju pravo da preko sredstava javnog informisanja budu istinito obavešteni „o svim aktivnostima učesnika izbornog postupka i događajima značajnim za izbore“.\nNajveću konfuziju stvara Pravilnik REM-a o obavezama pružalaca medijskih usluga tokom predizborne kampanje. Propisuje obaveze RTS-a i RTV-a u vreme republičkih izbora, ali to ne čini i kada je u pitanju predstavljanje lista za odbornike Skupštine grada Beograda, iako na ovim izborima glasa skoro četvrtina biračkog tela Srbije\nOve odredbe se odnose na sve medije, bez obzira na to da li se radi o ustanovama javnog medijskog servisa ili o medijima u privatnom vlasništvu.\nI Zakon o elektronskim medijima, u članu 47, navodi da je dužnost svih elektronskih medija da „u toku predizborne kampanje registrovanim političkim partijama, koalicijama i kandidatima obezbede zastupljenost bez diskriminacije“.\nU svakoj razvijenoj demokratiji ovakve odredbe zakona bile bi dovoljna smernica za medije. Međutim, ne i u Srbiji. Većina privatnih elektronskih medija odavno je postala najžešći zastupnik politike vladajuće partije i progonitelj drugačijeg mišljenja, pa u tom duhu izveštava i u vreme izbora.\nOd nacionalnih televizija, građanima Srbije, a u ovom slučaju građanima Beograda, ostalo je jedino da se pouzdaju u profesionalnost javnog medijskog servisa, koji zasad okleva da javnosti ponudi ono što je dužan, a to je „besplatno i jednako predstavljanje političkih stranaka, koalicija i kandidata koji imaju potvrđene izborne liste za republičke, pokrajinske ili lokalne izbore, u vreme predizborne kampanje“, kao što u članu 7 stav 8 precizira Zakon o javnim medijskim servisima, inače donet 2014. godine.\nBez detaljnih uputstava o obavezama medija\nDa li će RTS, kao medij čija je osnovna funkcija ostvarivanje javnog interesa, omogućiti biračima da se upoznaju sa programima, idejama i mišljenjima učesnika beogradskih izbora kroz informativni program i specijalne emisije koje uključuju i sučeljavanja, još uvek je neizvesno, iako postoji nagoveštaj da javni servis namerava da postupi u skladu sa svojim zakonskim obavezama.\nVeoma je važno i kako se tumači zakon. Da li regulativa nudi makar jedan razlog zbog koga bi rukovodstvo RTS-a moglo da zauzme stav da „ne postoji predizborni program za lokalne izbore“, što je mišljenje koje se nedavno čulo u jednoj emisiji na javnom servisu?\nČinjenica je da Zakon o lokalnim izborima, za razliku od Zakona o izboru narodnih poslanika, sadrži samo opšta načela o dužnostima medija i pravima građana tokom izborne kampanje. U njemu se detaljno ne preciziraju obaveze javnih medijskih servisa, što može stvoriti određene nedoumice, posebno kada se imaju u vidu i konfuzna rešenja u Pravilniku o obavezama pružalaca medijskih usluga tokom predizborne kampanje koji je 2015. donelo Regulatorno telo za elektronske medije (REM).\nU Zakonu o izboru narodnih poslanika, koji se primenjuje u vreme sprovođenja republičkih ali i predsedničkih izbora, konkretno se navodi da su radio-stanice i televizije, čiji je osnivač Republika Srbija, dužne da od dana raspisivanja izbora „obezbede predstavljanje podnosilaca izbornih lista i kandidata, kao i iznošenje i obrazlaganje izbornog programa podnosilaca tih lista“ (član 49), dok se u članu 51 ovog zakona precizira i na koji način se utvrđuje broj i trajanje emisija za predstavljanje učesnika na izborima.\nOvako detaljnih uputstava nažalost nema i u Zakonu o lokalnim izborima, slično kao što nema ni kaznenih odredaba u slučaju kršenja zakona, npr. falsifikovanja izbornih rezultata, glasanja umesto druge osobe ili zahtevanja da birač kaže za koga je glasao, što su sve krivična dela za koja su u Zakonu o izboru narodnih poslanika predviđene kazne od jedne do tri godine zatvora.\nIako kaznenih odredaba nema, to naravno ne znači da osobi koja na lokalnim izborima prepravlja rezultate izbora ne preti zatvorska kazna. Po istoj analogiji može se zaključiti da to što u Zakonu o lokalnim izborima ne piše na koji način se rukovodstvo javnog servisa dogovora sa učesnicima izbora o predstavljanju, ne znači da do takvog dogovora ne treba da dođe.\nREM – uobičajeno konfuzno\nIpak, najveću konfuziju stvara Pravilnik REM-a o obavezama pružalaca medijskih usluga tokom predizborne kampanje. Pravilnik propisuje obaveze RTS-a i RTV-a po pitanju predstavljanja lista i kandidata za izbor narodnih poslanika i za izbor članova za nacionalne savete nacionalnih manjina, ali to ne čini i kada je u pitanju predstavljanje lista za odbornike Skupštine grada Beograda, iako na ovim izborima glasa skoro četvrtina biračkog tela Srbije.\nMože se pretpostaviti da je autor Pravilnika smatrao da se pitanje izveštavanja o lokalnim izborima u Beogradu može tumačiti članom 3 koji precizira da predizborni program o izborima koji su raspisani samo za određeno područje, kao što su npr. autonomna pokrajina, grad ili opština, „može emitovati samo pružalac medijske usluge čija zona pokrivanja obuhvata područje za koji su izbori raspisani“ (čl. 3 Pravilnika REM-a), dok drugi mediji, čija zona pokrivanja ne obuhvata područje gde se održavaju izbori, to može činiti „na opšti način“ (čl. 3 Pravilnika REM-a).\nVeoma je važno kako se tumači zakon. Da li regulativa nudi makar jedan razlog zbog koga bi rukovodstvo RTS-a moglo da zauzme stav da „ne postoji predizborni program za lokalne izbore“, što je mišljenje koje se nedavno čulo u jednoj emisiji na javnom servisu?\nOvakva odredba ima smisla utoliko što „skida“ obavezu sa npr. televizije u Pirotu da predstavlja izborne liste za lokalnu vlast u Subotici, međutim – problem nastaje zbog toga što sprečava adekvatno informisanje u brojnim drugim situacijama.\nNa primer, u slučaju kada grad ili opština nemaju radio ili TV stanicu koji pokrivaju njihovu teritoriju ili nemaju medij koji emituje informativni program, pa samim tim, po zakonu, nemaju ni mogućnost da izveštavaju o predizbornim aktivnostima. Ili kada je lokalni medij promoter određenih političkih stavova, što se kosi sa principima nepristrasnosti, istinitosti i ravnomerne zastupljenosti.\nAko bi se ovaj član Pravilnika primenio na slučaj izbora u Beogradu, moglo bi se pomisliti da se predizborno predstavljanje lista za Skupštinu grada Beograda može emitovati samo na televiziji koja ima zonu pokrivanja na teritoriji glavnog grada, kao što je to na primer Studio B, koji je u međuvremenu postao televizija koja zastupa interese vladajuće partije.\nMeđutim, ono što je za izbore u Beogradu bitno jeste da se i ovako konfuzna odredba Pravilnika ni na koji način ne kosi sa ulogom koju na beogradskim izborima treba da odigra javni medijski servis, čija zona pokrivanja obuhvata teritoriju čitave zemlje, uključujući i Beograd.\nImajući u vidu ostrašćenost privatnih medija i činjenicu da program TV N1 ne prate sva domaćinstva na teritoriji glavnog grada, javni medijski servis danas predstavlja jedinu šansu da građani dobiju istinitu i potpunu informaciju o programima i politikama izbornih lista i kandidata, a što je osnovni preduslov kako bi birači doneli odgovornu odluku o tome kome će dati svoj glas. Uostalom, javni servis na to obavezuju i Zakon o JMS, Zakon o elektronskim medijima, Zakon o lokalnim izborima, Zakon o javnom informisanju i medijima.\nUkoliko ne bi ispunio svoju zakonsku obavezu, javni medijski servis, čija je osnovna delatnost da „ostvaruje javni interes, uvažava zahteve javnosti i za svoje delovanje odgovara javnosti“, postao bi saučesnik u stvaranju uslova za nefer i nedemokratsku predizbornu kampanju čije bi posledice bile dalekosežne po budućnost našeg glavnog grada i naše zemlje.\nIzbori 2018 Javni servis Maja Divac Mediji i politika Opozicija RTS\n← Koalicija: Ministar Popović pokušava da finansijski iscrpi KRIK\nOtvorene prijave za Balkansku stipendiju za novinarsku izuzetnost 2018 →


ZAPOSLENIMA 155 EVRA VEĆ OD 10. AVGUSTA: Sve što treba da znate o novoj državnoj pomoći | Sandzak Live - Sandzaklive.Net- Najčitaniji web portal u Sandžaku - Sandzaklive\nReis Rifat Fejzić razgovarao sa predsjednikom Skupštine Turske\nGrađani za vodu duguju 390 miliona\nHome Ekonomija ZAPOSLENIMA 155 EVRA VEĆ OD 10. AVGUSTA: Sve što treba da znate...\nZAPOSLENIMA 155 EVRA VEĆ OD 10. AVGUSTA: Sve što treba da znate o novoj državnoj pomoći\nDRŽAVA će za jul i avgust za preduzetnike i sve radnike mikro, malih i srednjih preduzeća isplatiti 60 odsto minimalne zarade, za jedan mesec će biti odloženo plaćanje poreza i doprinosa, a dodatni moratorijum na kredite za fizička i pravna lica počeće da važi od 1. avgusta.\nUskoro kreće i novi projekat “Moja prva plata”. To je predviđeno novim merama za suzbijanje ekonomske krize izazvane pandemijom virusa korona. Ministar finansija Siniša Mali najavio je juče da će prva uplata zaposlenima stići do 10. avgusta, a druga sledi u septembru. To je, kako je naveo, 18.000 dinara po radniku, odnosno oko 155 evra.\n– Dosadašnji paket podrške bio je vredan 5,1 milijardu evra, a ova dodatna izdvajanja će državu koštati još oko 66 milijardi dinara – rekao je Mali, obrazlažući paket pomoći koji je najavio predsednik Srbije Aleksandar Vučić. – To je iznos od 5,7 milijardi evra, što je 12,2 odsto BDP-a. Država će za 60 odsto iznosa minimalca za dva meseca izdvojiti 36 milijardi dinara, dok će nas odlaganje poreza i doprinosa na zarade za jedan mesec koštati 30 milijardi dinara.\nOn je dodao da se očekuje da početkom naredne nedelje na sednici Vlade bude usvojen i pravni akt kojim će jasno biti definisan nastavak direktne pomoći za privrednike.\n– Retko koja zemlja u svetu, čak i one koje su mnogo bogatije od nas, može da se pohvali ovolikom podrškom čiji je udeo u BDP-u čak 12,2 odsto i direktnim davanjima privredi u periodu od skoro pola godine – ocenio je ministar.\nPredsednik Aleksandar Vučić najavio je da uskoro kreće i projekat “Moja prva plata” koji podrazumeva da će država devet meseci plaćati privredniku 20.000 dinara za zapošljavanje jednog svršenog srednjoškolca, a 24.000 dinara za fakultetski obrazovanog.\nSagovornici “Novosti” ističu da su najavljene mere značajne i da će ublažiti negativne posledice pandemije na ekonomiju. Iz Unije poslodavaca ukazuju da će pomoć imati pozitivan efekat, ali da je trebalo selektivno da se raspoređuje kako bi najviše dobile najugroženije kompanije.\nPredsednik PKS Marko Čadež ocenio je da će se nove mere pomoći pokazati kao jedna od najvažnijih odluka za očuvanje privrede i da će sačuvati kičmu malih i srednjih preduzeća.\nPRVI, kako su ga nadležni nazvali sistemski, paket pomoći privredi vredeo je 5,1 milijardu evra. Najveći deo, čak 2,2 milijarde evra, odvojeno je za likvidnost preduzeća. Od toga za povoljne kredite Fonda za razvoj 200 miliona evra, a oko dve milijarde evra za garantne šeme za bankarske pozajmice. Do kraja meseca se očekuje da bude plasirano ukupno oko milijardu evra namenjenih za likvidnost.\nOko 1,3 milijarde evra je koštalo odlaganje poreskih obaveza preduzeća. Tu se misli na tri meseca počeka za poreze i doprinose na plate, kao i porez na dobit pravnih lica, pa i praštanje poreza na dodatu vrednost u određenim slučajevima. Isplata tri minimalca koštala je ukupno blizu 800 miliona evra.\n– Ovo je hitna intervencija prouzrokovana situacijom koju imamo na terenu – kazao je Čadež. – Ove mere održavaju našu ekonomiju i čuvaju je u odnosu na ono što se dešava sada, a onda ćemo ići dalje da vidimo kako da generišemo rast, pomognemo izvoznicima…\nGovoreći o sledećim koracima koje treba preduzeti, Čadež ističe da očekuje hitnu pomoć turizmu i putničkom saobraćaju, jer su u uslovima pandemije praktično izgubili tržište.\nOn je ukazao da je anketa PKS pokazala da je 80 odsto ispitanih preduzeća sredstva koja su dobila od države iskoristila na likvidnost i za rešavanje tog problema za narednih šest meseci, što je, kako je ocenio, veoma značajno. Produžavanje moratorijuma na kredite, Čadež ocenjuje kao meru koja preduzećima omogućava da “dišu” .\nNebojša Atanacković, počasni predsednik Unije poslodavaca Srbije, smatra da je najavljena pomoć preduzećima dobra vest i da će imati pozitivan efekat.\n– Međutim, problem je što u ovim merama nema selektivnosti, a veći iznos sredstava je trebalo već sada da ide najugroženijim kompanijama i sektorima – ističe Atanacković. – Na primer, hoteli i restorani nisu uopšte radili, trebalo je oni da dobiju više od nekih koji su poslovali gotovo neumanjeno.\nOn dodaje i da bi bilo neophodno da se porezi i doprinosi i za jul i za avgust prebace na narednu godinu i da se plaćaju u ratama, kao što je bio slučaj sa merama koje su obuhvatile prethodna tri meseca:\n– Sada smo više nego ikad svi na istoj poziciji, i poslodavci i sindikati i Vlada, jer nam se interesi u potpunosti poklapaju. Svima nam je cilj da se spreči otpuštanje zaposlenih i da se obezbedi nastavak funkcionisanja privrede. Treba da nađemo najbolja, zajednička rešenja, koja verovatno neće biti laka jer je činjenica da ćemo imati teškoće kao i ceo svet.\nDOBRO I ZA RADNIKE I ZA POSLODAVCE\nLjUBISAV Orbović, predsednika Saveza samostalnih sindikata Srbije, ocenjuje da su najavljene mere dobre i za radnike i za poslodavce.\n– Ovo je nastavak prethodnog paketa, koji će radnicima obezbediti zarade i sačuvati im poslove, a poslodavcima određena sredstva – ističe Orbović. – To je značajna pomoć i ako korona ne bude trajala predugo imaćemo pozitivne rezultate.\nEkonomista Ivan Nikolić ističe da će najavljena pomoć privredi ublažiti negativne posledice:\n– Ovo će “kupiti” još dva meseca, pa ćemo da vidimo kako će se zdravstvena situacija odvijati i šta ćemo dalje. Izvori finansiranja te pomoći će doći iz nekog novog zaduživanja, ali treba istaći i da zahvaljujući prethodnim merama privreda ima bolje rezultate u drugom tromesečju, u odnosu na ono što je planirano i prognozirano.\nPrevious articleIntervju / Sead Becko Ademović: Tutinac koji je pokrenuo najveću humanitarnu akciju u dijaspori\nNext articleBESPLATAN POZIV: Građani, ako vam je potrebna psihološka pomoć, pozovite ovaj broj\nU Turskoj počela kontrolisana normalizacija: Restorani primaju goste, đaci se vraćaju...


Prolazi glavni udar hladnoće, u četvtak i petak porast temperature | Happy BSC portal\nMeteorolog Nedeljko Todorović izjavio je da prolazi glavni udar hladnoće i da će već tokom predstojeće noći početi priliv toplijeg vazduha, te da u četvtak i petak sledi dalji porast temperature.\nTodorović je rekao da su poslednja tri dana bila najhladnija tokom ove zime, ali da su takve vremenske prilike sasvim normalne za sredinu januara, te dodao da su ovo ekstremno niske temeprature, ali daleko od vrednosti koje su zabeležene tokom nekih drugih zima, prenose mediji.\n- Danas prolazi glavni udar hladnoće i već od noćas počinje priliv toplijeg vazduha. Sledi blago naoblačenje tako da će sutra minimalne temperature biti daleko više nego jutrošnje, pogotovo u Vojvodini i na području Beograda - rekao je Todorović i dodao da će na jugu Srbije još biti dosta hladno u jutarnjim satima, dok ne stignu oblaci, ali da će danju u svim mestima maksimalna dnevna temperatura preći u nekoliko stepeni iznad nule.\nPrema njegovim rečima, u četvtak i petak sledi dalji porast temperature, a da do početka februara neće biti veće hladnoće s tim što će sa prvim naoblačenjem koje nam sledi biti vrlo slabog snega, te da će slično biti i u subotu, 29. januara, kada se očekuje manji pad temperature.\nTakođe, dodao je da se 1. februara očekuje kratkotrajno dvodnevno naoblačenje uz manji pad temperature, kada će pored kiše biti i snega, ali da će generalno u narednih desetak, 15 dana biti toplije vreme.\nTodorović je rekao da bi počevši od sutra, uz porast temperature, maksimalne temperature do kraja januara u nekim mestima mogle da dostignu i 10 stepeni, s tim što bi to u početku bile temperature između tri i osam stepeni.\n- Porast temperature doprineće da se u narednih nekoliko dana snežni pokrivač u nižim predelima potpuno otopi. Ostao bi samo u planinskim predelima, mada bi se i tu topio na visinama oko 1.000 metara - rekao je Todorović.\n- To bi bila oblačna varijatna koja će početi sa kišom, a onda sa snegom, pa posle toga opet porast temperatura - rekao je Todorović i dodao da će se u većem delu februara ili barem u prvoj polovini meseca zadržati promenjljiva varijanta vremena.\n- Tu bi bilo i toplijih dana sa maksimalnim temperaturama i do čak 10 i 15 stepeni s tim da bi te tople epizode bile prekidane kratkotrajnim zahlađenjima u trajanju od dva do tri dana, kada bi pored kiše moglo na kratko da bude i snega - dodao je Todorović.


Sind najbolji na turniru Crna Bara Open 2017\n11.07.2017 Sind najbolji na turniru Crna Bara Open 2017\nCrna Bara Open je turnir koji već sedmu godinu okuplja mnogobrojne zaljubljenike u fudbal, ali i timove za koje igraju i profesionalci. Od ove godine osnovano je i istoimeno udruženje, koje ima plan da narednih godina obogati sadržaje, kako bi turnir bio mesto koje će okupljati još veći broj ljudi.\n"Ideja je da se turnir omasovi, planiramo da uvedemo još sadržaja, kako za najmlađe tako i za one malo starije ljubitelje fudbala, da bi ovaj događaj bio više od igre. Sedmi po redu turnir ima bogat nagradni fond, pa će tako ekipa koja osvoji prvo mesto dobiti 100.000 dinara, drugoplasirana 30.000, a treće mesto 10.000 dinara. Sva tri najbolja tima dobiće i dresove sa logom turnira", rekao je Milan Ognjenović, iz Udruženja Crna Bara Open.\nOvogodišnji crnobarski turnir u malom fudbalu okupio je 18 ekipa u takmičarskom delu, koje su se pet dana borile za titulu najbolje. Pored predstavnika iz opštine Bogatić, na turniru su zaigrali i timovi iz Šapca, Sremske Mitrovice, Beograda...\nZavršni dan turnira na poligonu OŠ „Janko Veselinović“ u Crnoj Bari bio je rezervisan za finalna nadmetanja. Nakon borbe u četvrtfinalu, ekipe Svečana sala Milano, Sind, Mafijaške pudlice i Pingvini s Madagaskara nastavile su takmičenje za titulu najbolje. Uz bodrenje brojne publike sa tribina, finale su izborile ekipe Mafijaške pudlice i Sind. U uzbudljivom meču viđene su brojne atraktivne akcije i golovi, pa je u neizvesnoj završnici, nakon 30 minuta, rezultat bio 3:3. Posle izvođenja penala titula najbolje pripala je ekipi Sind, iz čijih redova je proglašen i najbolji igrač turnira Darko Milanović.\nCrna Bara Open organizovan je pod pokroviteljstvom Opštine Bogatić i DPS grupe, uz podršku brojnih sponzora, među kojima su Opštinski sportski savez, Turistička organizacija opštine Bogatić i OŠ "Janko Veselinović" Crna Bara.\nVi ste posetilac br: 10 243 085


U sjeni Mundijala: Fudbalska natjecanja i u brazilskim favelama #foto\nBrazil je domaćin aktuelnog Svjetskog prvenstva u fudbalu i fudbalska groznica vidljiva je na svakom koraku, pa i u poznatim brazilskim favelama, od kojih su neke organizirale i „Prvenstvo u sjeni Mundijala“, javlja Anadolu Agency (AA).\nReporter AA posjetio je favelu Rocinha, najveću u Rio de Janeiru, i snimio zanimljive detalje sa fudbalskog prvenstva koje su tamošnji stanovnici organizirali.\nNa „mundijalu“ u Rocinhi učestvuju reprezentacije sastavljene od ekipa domicilnog stanovništva, a svaka utakmica prilači veliku pažnju publike. Poznato je da je fudbal veoma popularan u Brazilu i da svaki prosječno nadareni Brazilac vješto barata loptom, tako da i ovo prvenstvo obiluje mnoštvom zanimljivih poteza i golova u brazilskom stilu.\nSP u Brazilu igra se na najsavremenijim fudbalskim stadionima i uz veliku medijsku pažnju, ali po fudbalskim vještinama i sportskom duhu ne zaostaje ni prvenstvo u faveli, koje se igra na malim terenima za futsal.\nAlžir do kasno u noć slavio dugo čekanu pobjedu na Mundijalu #foto


Izetbegović najavio: BiH će priznati Kosovo - Prnjavorski informativni portal\n“Što se mene tiče, dosad bi Kosovo trebalo da bude priznato. Sad će se naljutiti naše kolege, a naši pokušaji da se to dogodi samo su donijeli probleme unutar BiH, a nisu pomogli Kosovu”, rekao je Izetbegović u intervjuu za Dojče vele. Na direktno pitanje hoće li BiH priznati kosovsku nezavisnost, Izetbegović je kratko rekao: “Da”.\n“U BiH nema priznanja Kosova ne zbog stava Bošnjaka i Hrvata, već upravo zbog stava predstavnika Republike Srpske, i onih iz stranaka koje čine vlast na nivou BiH i onih koji su opozicija na nivou BiH, a na vlasti su u RS. U vezi s ovim pitanjem svi su jedinstveni i nema nikakvih izgleda da se ta situacija promijeni”, kazao je Crnadak.\nI predsjednik RS potvrdio je da neće doći do priznavanja Kosova. “BiH bez saglasnosti Republike Srpske ne može i neće priznati nezavisnost Kosova jer su na tom pitanju sve partije u Republici Srpskoj postigle konsenzus” rekao je Dodik.


Konkurs za male grantove „Donošenje odluka uz podršku“\nInicijativa za prava osoba sa mentalnim invaliditetom MDRI-S objavljuje konkurs za male grantove pod nazivom „Donošenje odluka uz podršku“ koji treba da doprinese jačanju kapaciteta organizacija civilnog društva za zaštitu ravnopravnosti osoba sa invaliditetom pred zakonom.\nOpšti ciljevi projekata u okviru konkursa „Donošenje odluka uz podršku“ su:\nunapređivanje zaštite ljudskih prava osoba sa invaliditetom koji su lišeni poslovne sposobnosti ili su u riziku da budu lišeni poslovne sposobnosti,\nrazvijanje praktičnih modela donošenja odluka uz podršku koji treba direktno da podrže osobe sa invaliditetom, ali i da doprinesu daljoj reformi zakonodavstva u oblasti starateljstva nad odraslima u skladu sa Konvencijom o pravima osoba sa invaliditetom.\nKonkurs je namenjen organizacijama civilnog društva koje su registrovane u Republici Srbiji i koje su direktno odgovorne za pripremu, upravljanje projektom i izveštavanje.\nPrioritet će imati organizacije koje okupljaju osobe sa intelektualnim i psihosocijalnim teškoćama ili organizacije koje pružaju podršku ovim osobama. Osobe sa intelektualnim i psihosocijalnim teškoćama moraju biti direktno uključene u pripremu i realizaciju projekta.\nUkupan iznos za finansiranje malih grantova je 1.460.000,00 RSD, a pojedinačni grant ne sme da iznosi više od 365.000,00 RSD.\nPredlozi projekta se podnose do 01. novembra 2016. godine na email adresu mdri.serbia@gmail.com.\nDonošenje odluka uz podršku: pojam i odlučivanje (prezentacija)\nKonkurs za male grantove „Donošenja odluka uz podršku“ je deo projekta „Poslovna sposobnost kao preduslov ravnopravnosti osoba sa invaliditetom pred zakonom“, koji realizuje Inicijativa za prava osoba sa mentalnim invaliditetom MDRI-S u partnerstvu sa Pravosudnom akademijom i Pravnim fakultetom Univerziteta u Beogradu. Projekat finansira Evropska unija u okviru programa Evropski instrument za demokratizaciju i ljudska prava (EIDHR Country-based scheme 2015 & 2016).


Reprezentacija Srbije otputovala je u Dominikansku republiku, letom preko Pariza. U toj karipskoj državi Orlovi će odigrati prijateljski meč protiv Dominikane 25. januara u Santo Domingu, a potom i protiv selekcije Paname.\nNa spisku putnika selektora Ilije Stolice za ovu turneju su i dvojica prvotimaca Čukaričkog, Đorđe Petrović i Veljko Birmančević. Obojica su bili članovi mlade reprezentacije Srbije, a Petrović je nedavno bio i akter susreta u Ligi Nacija protiv selekcije Rusije. Sada je ponovo zadobio poverenje stručnog štaba Orlova, kao jedan od najboljih golmana Super lige Srbije, i momak koji je budućnost našeg fudbala.\n- Iskreno, pred taj meč protiv Rusije poziv je zaista stigao iznenada, situacija je bila takva da je selektor Tumbaković zbog kadrovskih problema morao da pozove novog golmana. Kad je stigao poziv da se javim u kamp reprezentacije u Staru Pazovu, to je za mene bio šok. Ovoga puta sam se potajno nadao da ću se naći na spisku za „američku turneju“, s obzirom da se radi o selekciji koja je sastavljena od igrača iz Super lige – priznao je Petrović, koji je u pomenutom meču protiv Rusije sedeo na klupi, tako da bi zvanični debi za Orlove mogao da ima upravo u jednom od predstojeća dva susreta.\nIstakao je Petrović da njemu i saigračima motiva neće nedostajati.\n- Ovo nije najjača selekcija Srbije, ali smo svi veoma motivisani. Zna se šta dres sa nacionalnim grbom znači za sve od nas, čast je i obaveza da smo dobili poziv od selektora Stolice. Poznajemo se od ranije, Birmančević i ja smo već sarađivali sa njim, uostalom ima dosta momaka sada u selekciji koji su već bili u mlađim reprezentativnim kategorijama. Imaćemo dve dobre provere, biće to sjajna prilika za svakoga od nas da skrene pažnju na sebe – kazao je Petrović.\nČuvar mreže Čukaričkog istakao je da se svakodnevno čuje sa saigračima iz kluba koji su na pripremama u Turskoj.\n- Na stalnoj smo vezi, pratim sve što se dešava u klubu. Gledao sam prvi meč protiv Baltike, svetsan sam da momci mogu mnogo, mnogo bolje. Ali, to je bio tek prvi prijateljski meč, ima vremena da se stvari poprave.\nPetrović će propustiti kompletne pripreme svog kluba zarad reprezentativne turneje, pitanje je hoće li biti poptuno spreman za prvi prolećni meč u Super ligi, protiv Inđije.\n- „Izvukao“ sam se, zna se kakvi su treninzi našeg trenera golmana Olivera Kovačevića, baš nas „nagazi“ tokom priprema. Šalim se, znam da će me sve to čekati kad se vratim. Posle njegovih treninga, u reprezentaciji je sve lako, verujte mi – našalio se Petrović, koji je istakao da će, ukoliko mu to vreme dozvoli, gledati i direktan prenos drugog prijateljskog meča Čukaričkog u Beleku, protiv Maribora (petak, 10 časova po srpskom vremenu, TV Arenasport).


Tramvaji dobijaju dva nova depoa: Moguće lokacije - Ada Huja i Vidikovac\n12:30 >> 09:32\nAutor: L. Đ. Talevski\nMogla bi da se desi i zamena starih i nabavka novih vozila, jer je dobar deo istih već odslužio svoje\nDva nova tramvajska depoa mogla bi biti naredne godine izgrađena na Adi Huji i Vidikovcu, a planirani datum početka postupka javne nabavke je 1. jul 2021. godine, saopštili su iz JKP “Gradsko saobraćajno preduzeće Beograd”.\nPredmet nabavke su usluge tehničkog projektovanja mehaničkih i električnih instalacija zgrada, a GSP je napravio svoj predlog, tj. svoje viđanje razvoja tramvajskog sistema u prestonici, uključujući i depoe, jer je pretpostavka da će se tramvajske mreže širiti, s obzirom da osim Mosta na Adi, nije proširivana poslednjih nekoliko decenija.\n– Poslednji depo u Beogradu je izgrađen pre 40 godina i to je onaj na Novom Beogradu – ističu u “Gradskom saobraćajnom preduzeću”.\nPored depoa na Novom Beogradu (Depo Sava kod naselja Belvil), podsećaju iz GSP-a, postoje i depoi na Dorćolu koji nisu predviđeni za izlazak tramvaja u saobraćaj, već služe za servisiranje i veće opravke tramvaja – depo Livnica i depo Montaža, od kojih je poslednji pravljen između dva rata.\n– Jedan od novih depoa, koji će biti veći od postojećih, služiće da za smeštaj tramvaja, lakih opravki i dnevnih pregleda i odatle će najveći broj vozila izlaziti u saobraćaj, dok će drugi biti zamena za postojeće u kojima se obavljaju veći radovi na održavanju tramvaja – navode u GSP-u.\nDodaju i da je u planu zamena starih i nabavka novih tramvaja, te da bi to trebalo da se desi vrlo brzo, jer je dobar deo vozila koji trenutno saobraćaju Beogradom iz donacije i već su odslužili svoje.\nTrenutno, kažu, u glavnom gradu postoji više od 200 tramvaja, ali nisu svi za saobraćaj.\nNavršilo se 50 godina od obećanja: Prvi koraci ka izgradnji BG metroa naredne godine (MAPA)\nIzgradnja metroa od kraja 2021: Prva deonica Makiš-Karaburma koštaće 454 miliona evra (MAPA)\n– Poslednji tramvaj je kupljen 2011, a pre toga 1997. godine, dok je najnoviji stari tramvaj nabavljen pre četiri godine – ističu iz GSP-a.\nZaključuju da su posle nabavke novih tramvaja novi depoi neophodni, jer sadašnji smeštajni prostor nije dovoljan i za nove tramvaje, ali da i to traje, jer posle izrade idejnog projekta depoa može da prođe i nekoliko godina do početka izgradnje, a gradnja bi trajala dve do tri godine.\nAndrej iz Moskve oslikava murale po Beogradu kojima se svi dive: A njegove slike prepoznatljive su zbog jednog prelepog motiva (FOTO)\nMatej sinoć bio aktivan na Vajberu! Zbog čega je uočena aktivnost na njegovom nalogu?\nJKP GSP "Beograd" tramvaj Tramvajski depo\nPopović: Sačuvati bezbednost predsednika Vučića\nDeda Piksi u prvoj šetnji sa unukom! Selektor Srbije blista od sreće i ponosa (FOTO)\nKoji su najčešće kradeni? Pogledajte 5 najzanimljivih činjenica o polovnim automobilima u 2021. godini!\nPolicijska rekonstrukcija Matejevog kretanja otkrila tajne, ali jedno pitanje ostalo da visi u vazduhu! (VIDEO)\nMatejev otac 19 dana prolazi kroz najstrašniju agoniju: Policija mu jutros rekla jednu važnu stvar - pomaže i čeka!\nOvo je poslednja poruka koju je Matej poslao svom ocu: Nenad Periš otkrio - evo šta je za njega najveća misterija\nOvo je Splićanka čiji je telefon zazvonio pre nestanka: Matej je od nje tražio informaciju!


Obnova kuće Bogdana Nešića u Kruševcu - Peticije.online\nPodeli na Fejsbuku (234)\nKuća Bogdana Nešića sazidana je 1926 godine i predstavlja jednu od najlepših zgrada u Kruševcu. Na žalost u poslednjih par decenija zgrada je toliko propala da sada delovi fasade padaju na trotoar što prestavlja veliki problem za pešake. Zgrada je pod zaštitom spomenika kulture i potrebno je izvršiti konzervatorsko-restauratorske radove. Stanari zgrade nisu u mogućnosti da izvedu ove radove. Ova peticija ima za cilj da pokaže gradskim vlastima da građanima grada Kruševca stalo da obnove stari sjaj kuće Bogdana Nešića.\nBojan Nedeljković Kontaktirajte autora peticije\nPotpisujući ovlašćujem Bojan Nedeljković da preda informacije koje pružam na ovom obrascu onima koji imaju ovlašćenja po ovom pitanju.\nPromovišite peticiju "Obnova kuće Bogdana Nešića u Kruševcu" na ovoj listi


U Evropskom parlamentu rezolucija o reformi Ustavnog suda BiH (FOTO) - RTV Doboj\nS obzirom na “nedostatak nepristranosti međunarodnih sudija”, ona je predložila reformu suda tako što će ih zamijeniti sudije iz BiH.\nKao primjer navodi odluku Ustavnog suda BiH o vlasništvu nad poljoprivrednim zemljištem Republike Srpske, koja “predstavlja kršenje Ustava, jer se njome de fakto oduzima 3,5 odsto njene teritorije”.\nŠefica Kluba poslanika SNSD u Predstavničkom domu BiH Snježana Novaković Bursać pozdravlja ovu i slične inicijative, koje skreću pažnju evropskih parlamenatraca na hibridni pravosudni sistem Bosne i Hercegovine, čiji je dio i Ustavni sud, a koji dokazano ovu zemlju, sve njene narode i građane udaljava od funkcionalnosti i evropskog puta.\n– Internacionalizacija ove i sličnih inicijativa, zasnovanih na zdravim osnovama i s dobrim namjerama je svakako dobrodošla, jer smo u prošlosti imali previše neposrednog lošeg iskustva kada su u pitanju intervencije raznih stranaca u ovoj zemlji – kaže Novaković Bursać.\n– Impresionirana sam i prije svega zadivljena protestima podrške Srpskoj pravoslavnoj crkvi. Vlada Crne Gore usvojila je nepravedan zakon kojim se predviđa otimanje imovine ove institucije, jedinog istinskog predstavnika pravoslavne vjere ne samo u Crnoj Gori, već i na cijelom Balkanu – izjavila je Lešante za portal IN4S.\nFoto: Sputnik/Alekseй Vitvickiй, Screenshot/YouTube


trazenje azila u inostranstvu\nNikoleta Luxury Moonbeam Hotel A\nKliknite na mapu za prikaz regija trazenje azila u inostranstvu\nPretraga: trazenje azila u inostranstvu Tekstovi\nGrčkа nudi predivаn аmbijent zа Vаše venčаnje, uz neogrаničen izbor prelepih dekoracija i mogućnosti organizacije ovog velikog dana. Promene u zаkonimа u poslednjih nekoliko godinа su omogućile lаkšu proceduru zа venčаnje u Grčkoj tаko dа je venčаti se u Grčkoj ili na nekom prelepom grčkom ostrvu sаdа lаkše nego ikаd. Venčanje i medeni mesec u Grčkoj potpuni je hit poslednjih godina i kako mladenci koji su se upustili u ovakvu avanturu kažu, nezaboravno iskustvo. Za roditelje i užu rodbinu možete obaviti venčanje u crkvi ili opštini i napraviti manji svečani ručak, a pare koje biste potrošili na svadbu, potro&\nUPUTSTVO ZA SLANJE UPITA\nWebsite GrckaInfo.com postoji od 2007. godine. Mi nismo turistička agencija, ne prodajemo aranžmane za Grčku i postojimo isključivo da bismo vam približili Grčku kao turističku destinaciju, upoznali vas sa mnogim korisnim informacijama o ovoj predivnoj zemlji, predstavili vam objekte u Grčkoj na srpskom jeziku i omogućili vam direktan kontakt sa njihovim vlasnicima. Ovakav vid rezervacije apartmana je potpuno bezbedan i u celom svetu se praktikuje godinama unazad da bi se izbegle provizije koje uzimaju turističke agencije i da bi vaše letovanje bilo ekonomičnije. Kako poslati upit sa našeg sajta putem email forme - lako i veoma brzo Na stranici svako\ntrazenje azila u inostranstvu Objekti\nUtisci za: trazenje azila u inostranstvu\nKamp se održavao na ostrvu Kea, ostrvo najbliže Atini i trajao je dve nedel Naše iskustvo Kefalonija 3. put\nMoj muž i ja smo bili treći put na Kefaloniji u junu. Vreme je bilo neverovatno toplo (za mene pretoplo) tako da smo odlazak na plažu ograničili na rano jutro i veoma kasno popodne (rano veče). Srećom, mi ne volimo da provodimo vreme lenčareći pa smo kolima obilazili ostrvo i posetili mesta na kojima smo već bili i da bismo otkrili neka nova. Jedan dan smo rezervisali za traženje nove plaže i otkrili smo plažu Petani koja je divna. Takođe, otkrili smo i plažu Fokes pored Fiskar Iskustvo sa kupovinom stana na moru u Grčkoj


Još uvek bez prinudne uprave u zgradama - www.lobi-info.rs\nJoš uvek bez prinudne uprave u zgradama\nMarija K. 10. januara 2018., 17:26 6.1k Views\nIako je datum za registraciju stambenih zajednica istekao, nemarne i dalje ne kažnjavaju. Inspekcija će kontrolisati na koji način stanari biraju rukovodioce zgrada\nIako Zakon o stanovanju predviđa kaznene mere protiv zgrada koje nisu postupile po njemu i do predviđenog datuma izabrale rukovodioce višespratnica, u Ministarstvu građevinarstva, saobraćaja i infrastrukture ističu da poenta nije u kažnjavanju.\nKako kažu, u interesu je da stanari samovoljno dođu do najbolje opcije, a da prinudna uprava bude samo nužno i privremeno rešenje. Baš zato, iako je rok istekao, opštine još primaju prijave za registraciju.\n„Nastavili smo da primamo zahteve, jer smo dobili takvu preporuku od resornog ministarstva“ – kažu u opštinama\n„Nije predviđeno da jedinice lokalne samouprave zapošljavaju profesionalne upravnike za potrebe prinudne uprave, već će se birati licencirani, koji su zaposleni kod organizatora profesionalnog upravljanja i upisani u registar“ – objašnjavaju u Ministarstvu.\nPrethodna objava Deo Borče danas bez struje\nSledeća objava Od ove godine i deca mogu plivati za časni krst


Food is Culture: multimedijalno umetničko delo afirmisaće priče i predstavljati tradicije koje su deo evropske prehrambene baštine - Slow Food International\nPress releases » Food is Culture: multimedijalno umetničko delo afirmisaće priče i predstavljati tradicije koje su deo evropske prehrambene baštine\nFood is Culture: multimedijalno umetničko delo afirmisaće priče i predstavljati tradicije koje su deo evropske prehrambene baštine\nOva posebna instalacija biće predstavljena u nizu evropskih kulturnih ustanova i manifestacija, u okviru obeležavanja Godine evropskog kulaturnog nasleđa 2018.\nU sklopu projekta Food is Culture, međunarodna organizacija Slow Food – zajedno sa udruženjem Kinookus (Hrvatska), Novom Iskrom (Srbija), Transpond (Švedska) i fondacijom Europa Nostra – kreiraće multimedijalnu postavku posvećenu evropskoj kulturi hrane. Ova izložba će putovati na niz kulturnih manifestacija i do institucija mesta širom Evrope, kako bi afirmisala priče i predstvljala tradicije koje čine nbaše zajedničko nasleđe kada je u pitanju kultura ishrane, kao i proizvodnje hrane.\nPrvo zvanično predstavljanje ovog projekta održaće se tokom Terra Madre Salone del Gusto u Torinu. 23. septembra u 18:30 h u Eksperimentalnom centru savremene umetnosti (PAV), biće predstavljen video rad koji je posvećen promociji Evropske godine kulturne baštine, i hrane kao dela evropskog kulturnog nasleđa uopšte.\nProjekat Food Is Culture ima za cilj da građanima Evrope približi nasleđe hrane kao izraz zajedničkog kulturnog identiteta, i da im pomogne izraze svoju pripadnost Evropi kroz bolje razumevanje bogatstva i jedinstvenosti naših kulturnih raznolikosti. Potrebno je ukazati na neophodnu pažnju, zaštitu i valorizaciju koje su neophodne našem zajedničkom nasleđu hrane: to fondacija Slow Food ćini već godinama, prikupljanjem informacija i uzoraka vezanih za lokalna prehrambena nasleđa širom Evrope i čitavog svijeta, a posebno ona koja su u opasnosti da budu zauvek izgubljena, kroz globalni katalog Ark of Taste, koji će poslužiti kao inspiracija i početna tačka za ovu instalaciju.\nGlavne aktivnosti projekta uključuju multimedijalno umetničko delo, poziv za akciju namenjen kuvarima i učenicima, stvaranje svojevrsne biblioteke sa pričaima migranata, kao i poziv na nivou EU i nacionalnih institucija kako bi se istakla važnost zaštite evropskog gastronomskog kulturnog nasleđa, i ukazalo na mesto tog pitanja u političkim agendama.\nMultimedijalno umetničko delo, koja će kombinovati doprinose više umetnika, započećr svoje putovanje u prvim mesecima 2019. godine, i biće izloženo u kulturnim prostorima u Švedskoj, Srbiji, Hrvatskoj i Italiji. Radovi će biti predstavljeni i u Briselu, kako bi se podigla svest među donosiocima odluka u okviru EU, pre svega o važnosti i vrednosti gastronomske baštine. U junu 2020. godine, konačna verzija ove instalacije, zajedno sa drugim rezultatima projekta, biće predstavljena na filmskom festivalu Migranti u Polencu, u Italiji.\nNematerijalno gastronomsko kulturno nasleđe u Evropi je ogroman, ali potcenjen resurs; ono se uglavnom koristi za promociju turizma, ali jedva da se koristi kao primer koji može osnažiti osećaj pripadnosti zajedničkom evropskom prostoru i društvenoj integraciji. UNESCO je sada u potpunosti prepoznao baštinu koju predstavlja gastronomija kao deo kulturnog identiteta, a ipak ova vrsta kulturnog nasleđa je u opasnosti: industrijska poljoprivreda i “standardizacija ukusa” dovode u opasnost brojne namirnice i tradicije. Svest o tradicionalnoj ishrani i istoriji ishrane, tradicionalnoj preradi i tehnikama poljoprivredne proizvodnje, religioznim obredima i festivalima ključna je priča o našim zajedničkim evropskim korenima, kao i o uticajima vekova migracija.\nProjekat “Food Is Culture” sufinansira program Kreativna Evropa Evvropske unije, uz doprinos Fondazione Cassa di Risparmio di Cuneo.\nSlow Food je globalna organizacija za proizvodnju organske hrane koja ima viziju sveta u kom u kojima je svim ljudima omogućen pristup i uživanje u hrani koja je dobra za njih, za one koji je uzgajaju i za planetu. Kompanija Slow Food obuhvata više od milion aktivista, kuvara, stručnjaka, mladih ljudi, farmera, ribara i akademika u više od 160 zemalja.\nThe Red Maasai Sheep Presidium is Launched\nThe First Russian Presidium Brings a Local Salt Variety Back to Life


Ubedljivo protiv Kameruna, sledi meč odluke - Sportska centrala\nUbedljivo protiv Kameruna, sledi meč odluke\n10 avg 2019. 19:20\nOdbojkaši Srbije ostvarili su i drugu pobedu u Bariju, na kvalifikacionom turniru za Olimpijke igre 2020.\nIzabranici selektora Nikole Grbića su u subotu, bez većih problema, savladali Kamerun, koji je solidan otpor pružao samo u prvom setu.\nAfrikanci su čak vodili do završnice prvog seta, ali su se „orlovi“ uozbiljili na vreme i taj deo meča rešili u svoju korist sa 25:22. U nastavku je bilo mnogo lakše i ubedljivije, posebno u trećem setu, koji je naš tim dobio sa 12 poena razlike.\nNikola Grbić je protiv Kameruna dao šansu svim igračima, a jedini koji nije igrao je Aleksandar Atanasijević. Najviše poena osvojio je Dražen Luburić (14), a pratili su ga Nemanja Petrić sa 9 i Marko Podraščanin sa 7.\nKao što se i očekivalo, ključnu utakmicu za plasman na Olimpijske igre Srbija će igrati u nedelju od 21:15 časova, protiv domaćina turnira Italije. „Azuri“ se večeras sastaju sa Australijom i ako ne bude iznenađenja, pred poslednji dan turnira imaće dve pobede, kao i naš tim.